text:
Sondela KuThixo
“Yintoni Ayibizayo Kuwe UYehova?”
YINTONI uYehova ayilindeleyo kwabo bafuna ukumnqula ngendlela eyamkelekileyo? Ngaba ufuna izinto zenziwe ngokugqibeleleyo, nto leyo eyenza kube nzima ngabantu abangafezekanga ukumanelisa? Okanye ulindele ukuba senze ngokwamandla ethu? Ukufumana iimpendulo kule mibuzo kubaluleke gqitha ukuba sifuna ukonwaba njengoko sinqula uThixo. Makhe sihlolisise izinto ezachazwa ngumprofeti uMika ezifunwa nguThixo xa simnqula.—Funda uMika 6:8.
“Ukuxelele . . . okulungileyo.” Akuyomfuneko ukuba siyiqikelele into uThixo ayilindeleyo kuthi. Usixelele ngokucacileyo eBhayibhileni oko akufunayo. UThixo ufuna senze “okulungileyo.” Ibingenakuba yenye indlela. “UThixo uluthando,” ngenxa yoko uyasicingela. (1 Yohane 4:8; 5:3) Ukwenza izinto azifunayo akwaneli nje ukumkholisa kodwa nathi siyazuza.—Duteronomi 10:12, 13.
“Yintoni ayibizayo kuwe uYehova?” Ngaba uYehova unalo ilungelo lokufuna ukuba simenzele nantoni na? Ewe, unalo! Simele simthobele ekubeni enguMthombo noMgcini wobomi. (INdumiso 36:9) Ngoko ke, yintoni afuna simenzele yona? UMika ukushwankathela ngeenkalo ezintathu oko kufunwa nguYehova kuthi. Ngokuyintloko, ezimbini zokuqala kwezi nkalo zinento yokwenza nendlela esiphatha ngayo abanye abantu yaye eyesithathu inento yokwenza nolwalamano lwethu noThixo.
‘Qhelisela okusesikweni.’ Ngokutsho kwenye imbekiselo, igama elithi “okusesikweni,” ngesiHebhere “lithetha ukwenza ubulungisa nokubaphatha kakuhle abanye abantu.” UThixo ufuna sibaphathe kakuhle abanye sisebenzisa imilinganiselo yakhe. Sibonisa ubulungisa ngokungabi namkhethe, sithi tye yaye sinyaniseke xa siqhubana nabanye. (Levitikus 19:15; Isaya 1:17; Hebhere 13:18) Xa sibaphatha kakuhle abanye, nabo baza kusiphatha kakuhle.—Mateyu 7:12.
‘Ukuthanda ububele.’ UThixo akafuni siphelele nje ekulubonakaliseni olu phawu kodwa ufuna siluthande. Igama lesiHebhere elithi “ububele” (che′sedh) lisenokubhekisela “kububele bothando” okanye “uthando olunyanisekileyo.” Omnye umphengululi weBhayibhile uthi: “Amagama athi uthando, inceba okanye ububele aguqulelwe ngokusuka kweli gama lesiHebhere [uche′sedh]; kodwa alibhekiseli kulo ngalinye lawo kodwa kuwo onke edibene.” Xa sinobubele, siyonwaba xa sinceda abantu. Ngenxa yoko, sifumana ulonwabo olufumaneka ngokupha.—IZenzo 20:35.
‘Ukuthozama ekuhambeni noThixo wakho.’ EBhayibhileni, igama elithi “ukuhamba” lithetha “ukulandela ikhondo elithile.” Sihamba noThixo ngokulandela ikhondo alichaze eBhayibhileni. Kufuneka ‘sithozame’ xa sihamba noThixo. Njani? Xa sithozamile phambi kukaThixo, siyayazi indawo yethu nokusikelwa kwethu umda. Ngoko ke, “ukuhamba ngokuthozama naye” kuthetha ukuzazi kakuhle izinto azifunayo nezinto esinokuzenza.
Okuvuyisayo kukuba, uYehova akaze afune izinto ezingaphaya kwamandla ethu. Uyakholiswa xa simkhonza ngokwamandla ethu. (Kolose 3:23) Uyakuqonda ukusikelwa kwethu umda. (INdumiso 103:14) Xa sizenza izinto uThixo azifunayo, siye sonwabe njengoko sihamba naye. Kutheni ungafundi ngendlela onokuhamba ngayo noThixo? Ukuba uyakwenza oko uya kukusikelela.—IMizekeliso 10:22.
Izibhalo onokuzifunda ngoNovemba:


c: text/html

text:
INQAKU ELINGUMXHOLO | UNOKUYAZI IBHAYIBHILE
Kutheni Umele Uyazi IBhayibhile?
“IBhayibhile yincwadi esetyenziswa ezinkonzweni eyaziwa kakhulu. Ayibalulekanga kumaTshayina kuba akayiqhelanga.”—ULIN, ETSHAYINA.
“Kunzima nokwazi iincwadi ezingcwele zecawa endikuyo yamaHindu. Ndinokuyazi njani iBhayibhile Engcwele ke xa kunjalo?”—UAMIT, EINDIYA.
“Ndiyayihlonipha iBhayibhile kuba yincwadi ekudala ikho nendikhe ndeva ukuba yeyona ithengwa kakhulu. Kodwa andizange ndiyibone.”—UYUMIKO, EJAPAN.
Abantu abaninzi emhlabeni bayixabisa kakhulu iBhayibhile. Sekunjalo, kuncinane abakwaziyo ngayo, ukuba ikho kwaukubakho into abayaziyo. Le nto injalo kwizigidi zabantu baseAsia, nakwamanye amazwe apho iBhayibhile isasazeke khona.
Mhlawumbi usenokuzibuza, ‘Kutheni ndifanele ndibe nomdla eBhayibhileni?’ Ukwazi izinto ezithethwa yile ncwadi ingcwele kungakunceda:
Wonwabe
Ukwazi ukumelana neengxaki zentsapho
Ukwazi ukumelana namaxhala
Ube nobuhlobo obuhle nabanye
Uyisebenzise ngobulumko imali
Ngokomzekelo, uYoshiko waseJapan wayesoloko ezibuza ukuba iBhayibhile ithetha ngantoni, waza wagqiba ekubeni akhe ayifunde. Kwenzeka ntoni emva kokuba eyifundile? Wathi: “IBhayibhile indincede ndafumana injongo yobomi nethemba ngekamva.” Wongezelela wathi: “Andisaziva ndingento yanto.” UAmit, ekuthethwe ngaye ekuqaleni, wagqiba ekubeni akhe ayifundisise iBhayibhile. Uthi: “Ndamangaliswa ngamacebiso enawo anokunceda wonke umntu.”
IBhayibhile iye yabutshintsha kakhulu ubomi babantu abaninzi. Nawe khawuyifunde uze ubone indlela enokukunceda ngayo.

robotstxt: allowed

filter: keep


text:
IMBALASANE ZONYAKA ODLULEYO
Amagqabantshintshi—Iindaba Ezivela Ehlabathini Lonke
Amapolisa Ancedisa Ekothuleni Izitena
EKutaisi, kwisixeko sesibini ngobukhulu kwiRiphabliki yaseGeorgia, iindibano zaziqhutyelwa kumzi-mveliso omdala olibhodlo kangangeminyaka eyi-13. Kwakuxhonywa iiplastiki phezulu ukuze abantu banganethwa. Ngoku abazalwana baneHolo yoBukumkani efanelekileyo nenokwandiswa ukuze kungenelwe kuyo iindibano. Ngoxa kwakusakhiwa, amavolontiya ayi-50 ayesothula izitena zesamente xa kwafika amapolisa eze kubona ukuba kwenzeka ntoni. Echukunyiswe luvuyo nokuzimisela kwabantu abasebenzayo, amapolisa ancoma aza ancedisa ekothuleni izitena. Acela abazalwana ukuba awabize ukuba kukho nabani na owakhathazayo. Amapolisa athembisa ukuba aza kuya kwindibano yokuqala eza kuba kule Holo yeNdibano.
Wathengisa Ibhayisekile Yakhe
UMalachi, omnye umdala webandla waseBurundi, wayeziphilisa ngokulima nangokuthutha imithwalo ngebhayisekile yakhe. Ukuze axhase ulwakhiwo lweHolo yoBukumkani, uMalachi wagqiba ekubeni abe sesizeni yonke imihla. Ukuze akwazi ukukwenza oko, kwakufuneka abe nemali yokuxhasa intsapho yakhe ebudeni beenyanga ezimbini zolwakhiwo. Ngoko wathengisa ibhayisekile yakhe waza enye inxalenye yemali wayinika inkosikazi yakhe, ibe enye wanikela ngayo ukuze ulwakhiwo luqhubeke. Umphumo woku waba kukufumana uqeqesho oluhle kubakhi beeHolo zoBukumkani. Emva kokuba iHolo yoBukumkani igqityiwe, uMalachi wayekwazi ukufumana imisebenzi yokwakha kuba abantu babona umsebenzi wakhe omhle. UMalachi wakwazi nokuzithengela enye ibhayisekile!
Babefun’ Ukuncedisa
Ukwakha iiHolo zoBukumkani kwiindawo ezisemaphandleni zaseMalawi kuba neengxaki ezikhethekileyo. Ebudeni bonyaka wenkonzo odlulileyo, kwakhiwa enye iholo kwindawo eneendlela ezimbi. Abazalwana abasuka esebeni basa iimpahla zokwakha besebenzisa iimoto ezikwaziyo ukuhamba kwiindlela ezimbi. Abazalwana bathi abantu bengingqi yabo babenomdla kolu lwakhiwo. Kwancedisa nabantu abangengomaNgqina ngamanye amaxesha besebenza de kube sezinzulwini zobusuku, besothula isanti, amatye, iingxowa zesamente kunye namazinki okuxhoma. Bekukhe kubekho amaxesha axa abantu abangengomaNgqina besiba baninzi kunamaNgqina asebenza kule Holo! Aba bangengomaNgqina bathanda indlela amaNgqina kaYehova asebenza ngayo ukuze akhe izakhiwo zokunqulela nakwiindawo ezisemaphandleni, ibe ngenxa yoko babefun’ ukuncedisa.
Abantwana Bathengisa Iilekese
Isibini esitshatileyo esingoovulindlela abakhethekileyo eCôte d’Ivoire, sifunda iBhayibhile ngesiBete nesinye isibini esinabantwana abayi-10. NgoMeyi 2013 indibano yokuqala yesiBete yayiza kuba kwidolophu eyiDaloa, ibe le ntsapho yonke yayifuna ukuya. Noko ke, imali yokuya nokubuya yi-R16.00 umntu omnye, kwaye utata wale ntsapho wayengenayo imali yokuyisa yonke. Ezimisele ukuya kule ndibano, wacinga icebo. Wanika intombi yakhe enkulu i-R6.00 waza wathi mayithengise iilekese. Yazithengisa ibe yenza imali eyaneleyo yokuya endibanweni. Lo tata wenza okufanayo kubo bonke abantwana bakhe, wanika ngamnye i-R6.00 yokuqalisa ishishini lokuthengisa iilekese, bade banayo bonke imali yokuya endibanweni. Ekugqibeleni, baya endibanweni behamba nabanye. Bakuvuyela kakhulu ukuva ucwangciso ngolwimi lwabo!


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
20 Ke yena uBhen-hadadi+ ukumkani waseSiriya, waqokelela ndawonye yonke imikhosi yakhe yamajoni kunye nookumkani abangamashumi amathathu anesibini+ namahashe+ neenqwelo zokulwa,+ waza wenyuka waya kungqinga+ iSamariya,+ walwa nayo.
2 Wandula ke wathumela abathunywa+ esixekweni kuAhabhi ukumkani wakwaSirayeli. Yaye wahlabela mgama wathi kuye: “Naku okuthethwe nguBhen-hadadi,
3 ‘Isilivere yakho negolide yakho zezam, nabafazi bakho noonyana bakho, abona bakhangeleka kakuhle, ngabam.’”+
4 Waphendula ukumkani wakwaSirayeli wathi: “Ngokwelizwi lakho, nkosi yam kumkani, ndingowakho nako konke okukokwam.”+
5 Kamva abathunywa babuya baza bathi: “Naku okuthethwe nguBhen-hadadi, ‘Ndithumele kuwe, ndisithi: “Isilivere yakho negolide yakho nabafazi bakho noonyana bakho uya kubanika mna.
6 Kodwa malunga neli xesha ngomso ndiya kuthumela abakhonzi bam kuwe, kwaye baya kuyigocagoca ngenyameko indlu yakho nezindlu zabakhonzi bakho; yaye kuya kuthi yonke into enqwenelekayo+ emehlweni akho bayithabathe, bahambe nayo.”’”
7 Ukumkani wakwaSirayeli wabiza amadoda amakhulu elizwe+ wathi: “Khanincede, niphawule, nize nibone ukuba lo ufuna intlekele;+ kuba uthumele kum efuna abafazi bam noonyana bam nesilivere yam negolide yam, yaye andalanga nabo kuye.”
8 Andula ke onke amadoda amakhulu nabo bonke abantu bathi kuye: “Ungathobeli, yaye ungavumi.”
9 Ngoko wathi kubathunywa bakaBhen-hadadi: “Yithini kwinkosi yam ukumkani, ‘Konke okuthumele kumkhonzi wakho ekuqaleni ndiya kukwenza; kodwa le into andikwazi ukuyenza.’” Bahamba abathunywa babuyisela ilizwi kuye.
10 Ke kaloku uBhen-hadadi wathumela kuye waza wathi: “Mabenjenje oothixo kum,+ yaye bongeze koko,+ ukuba uthuli laseSamariya luya kwanela bonke abantu abandilandelayo!”+
11 Ekuphenduleni ukumkani wakwaSirayeli wathi: “Nina, thethani naye, ‘Lowo ubhinqayo+ makangaqhayisi ngesiqu sakhe njengalowo ukhululayo.’”+
12 Yaye kwathi kamsinya nje akuba elivile eli lizwi, ngoxa yena nookumkani babesela+ eminqubeni, ngoko nangoko wathi kubakhonzi bakhe: “Lungani!” Yaye baqalisa ukulunga nxamnye nesixeko.
13 Yaye, khangela! kwasondela mprofeti uthile kuAhabhi ukumkani wakwaSirayeli+ waza wathi: “Utsho uYehova ukuthi,+ ‘Usibonile na sonke esi sihlwele sikhulu? Ndisinikela esandleni sakho namhlanje, yaye ngokuqinisekileyo uya kwazi ukuba ndinguYehova.’”+
14 Wandula uAhabhi wathi: “Ngabani na?” yena wathi: “Utsho uYehova ukuthi, ‘Ngabafana beenkosana zamaphondo.’” Ekugqibeleni wathi: “Ngubani oya kuqala idabi?” yena wathi: “Nguwe!”
15 Waza wabala abafana beenkosana zamaphondo, yaye baba ngamakhulu amabini anamashumi amathathu anesibini;+ ibe emva kwabo wabala bonke abantu, bonke oonyana bakaSirayeli, amawaka asixhenxe.
16 Yaye baphuma emini enkulu ngoxa uBhen-hadadi wayezinxilisa ngokusela+ eminqubeni, yena nookumkani, ookumkani abangamashumi amathathu anesibini ababemnceda.
17 Ekuphumeni kwabafana+ beenkosana zamaphondo kuqala, kwaoko uBhen-hadadi wathumela; kwaye bafika bamxelela, besithi: “Kukho amadoda awaphumayo evela eSamariya.”
18 Wathi: “Enoba baphume ngoxolo, nifanele nibabambe bephila; enoba baphumele idabi, nifanele nibabambe bephila.”+
19 Yaye aba baphuma esixekweni, abafana beenkosana zamaphondo nemikhosi yamajoni eyayisemva kwabo.
20 Baxabela ngamnye umntu wakhe; yaye amaSiriya+ asaba,+ waza uSirayeli wawasukela, kodwa uBhen-hadadi ukumkani waseSiriya wabalekela ehasheni kunye nabanye abakhweli-mahashe.
21 Kodwa ukumkani wakwaSirayeli waphuma waya kuxabela amahashe neenqwelo,+ kwaye wawaxabela amaSiriya wawabulala ngogonyamelo olukhulu.
22 Kamva umprofeti+ wasondela kukumkani wakwaSirayeli waza wathi kuye: “Hamba, uzomeleze+ uze uphawule, ubone ukuba yintoni na oza kuyenza;+ kuba ukumkani waseSiriya uza kuza nxamnye nawe kwisithuba esingangonyaka.”+
23 Ke bona abakhonzi bakakumkani waseSiriya, bathi kuye: “UThixo wabo nguThixo weentaba.+ Kungenxa yoko le nto bengqineke bomelele kunathi. Ngoko, kwelinye icala, masilwe nabo kumhlaba othe tyaba size sibone ukuba asinakungqineka somelele na kunabo.
24 Yenza le nto: Shenxisa ukumkani+ ngamnye esikhundleni sakhe uze ubeke iirhuluneli esikhundleni sabo.+
25 Ke wena, zibalele umkhosi wamajoni ulingane nomkhosi wamajoni awileyo kwicala lakho, ihashe ngehashe nenqwelo ngenqwelo; yaye masilwe nabo kumhlaba othe tyaba size sibone enoba asinakungqineka somelele na kunabo.”+ Ngako oko waliphulaphula ilizwi labo waza wenza kanye ngaloo ndlela.
26 Kwathi kwisithuba esingangonyaka uBhen-hadadi wawahlanganisa amaSiriya+ waza wenyuka waya eAfeki+ ukuya kulwa noSirayeli.
27 Ke bona oonyana bakaSirayeli, bahlanganiswa baza baxhotyiswa+ baya kuwahlangabeza; yaye oonyana bakaSirayeli bamisa inkampu phambi kwawo njengemihlambi yeebhokhwe emibini emincinane, ngoxa amaSiriya wona azalisa umhlaba.+
28 Waza umntu kaTHIXO oyinyaniso+ wasondela kukumkani wakwaSirayeli, ewe, wahlabela mgama wathi: “Utsho uYehova ukuthi, ‘Ngenxa yokuba amaSiriya ethe: “UYehova nguThixo weentaba, yaye akangoThixo weentili,” ndiya kusinikela esandleni sakho sonke esi sihlwele,+ yaye nina niya kwazi ukuba ndinguYehova.’”+
29 Baqhubeka bemise inkampu iintsuku ezisixhenxe, aba phambi kwabaya.+ Kwathi ngosuku lwesixhenxe babandakanyeka edabini; yaye oonyana bakaSirayeli bawaxabela amaSiriya, amadoda ahamba ngeenyawo alikhulu lamawaka ngosuku olunye.
30 Yaye abo babesele basabela eAfeki,+ esixekweni; kwaye udonga lwawa phezu kwamadoda angamashumi amabini anesixhenxe amawaka awayesele.+ Ke yena uBhen-hadadi, wasaba+ waza ekugqibeleni wafika esixekweni kwelona gumbi lingaphakathi.+
31 Ngoko abakhonzi bakhe bathi kuye: “Yabona, sivile ukuba ookumkani bendlu kaSirayeli ngookumkani abanobubele bothando.+ Ncedani, masibhinqe amarhonya+ ezinqeni zethu,+ neentsontelo ezintlokweni zethu, sihambe siye kukumkani wakwaSirayeli. Mhlawumbi uya kuyisindisa imiphefumlo yethu.”+
32 Ngako oko babhinqa amarhonya ezinqeni zabo, beneentsontelo ezintlokweni zabo, baza bangena kukumkani wakwaSirayeli bathi: “Umkhonzi wakho uBhen-hadadi uthe, ‘Nceda, uwuyeke uphile umphefumlo wam.’” Yena wathi: “Usaphila? Ngumzalwana wam.”
33 Ngoko amadoda+ wona acinga ukuba uhlaba izihlabo aza ngokukhawuleza akuthabatha njengesigqibo sakhe oko, yaye ahlabela mgama athi: “UBhen-hadadi ngumzalwana wakho.” Yena wathi: “Yiza naye.” Wandula ke uBhen-hadadi waphuma waya kuye; kwaoko wamkhwelisa enqwelweni.+
34 Ke kaloku uBhen-hadadi wathi kuye: “Ndiya kuzibuyisa izixeko+ ubawo awazithabatha kuyihlo; uzabele izitrato eDamasko njengoko ubawo wazabelayo eSamariya.”
“Yaye ke mna, ndiya kukundulula ngomnqophiso.”+
Waza wenza umnqophiso kunye naye wamndulula.
35 Indoda ethile yoonyana babaprofeti+ yathi kumhlobo wayo ngelizwi+ likaYehova: “Nceda, undixabele.” Kodwa le ndoda yala ukumxabela.
36 Ngoko ke yathi kuye: “Ngenxa yokuba ungaliphulaphulanga ilizwi likaYehova, yabona uyemka kum, yaye ngokuqinisekileyo ingonyama iza kukuqwenga.” Emva koko wemka ecaleni kwakhe, waza wafunyanwa yingonyama+ yamqwenga.+
37 Wahlabela mgama wafumana enye indoda waza wathi: “Nceda, undixabele.” Ngoko le ndoda yamxabela, yamxabela yamngxwelerha.
38 Wandula ke umprofeti wema ngxi elinde ukumkani ngasendleleni, wazenza mntu wumbi+ ngokuzibopha emehlweni.
39 Yaye kwathi xa ukumkani edlula, wadanduluka kukumkani wathi:+ “Umkhonzi wakho ubephumile waya phakathi edabini; yaye, khangela! nantso indoda ishiya idabi, yezisa indoda kum yaza yathi, ‘Linda le ndoda. Ukuba ikhe yalahleka, umphefumlo wakho+ uya kuthabatha indawo yomphefumlo wayo,+ okanye wokhupha umlinganiselo wetalente yesilivere.’+
40 Yaye kuthe xa umkhonzi wakho esebenza apha naphaya, yasuka yathi shwaka.” Ukumkani wakwaSirayeli uthe kuye: “Unjalo umgwebo wakho. Nawe ngokwakho ugqibile.”+
41 Wakhawulezisa wasishenxisa isibopho emehlweni akhe, yaye ukumkani wakwaSirayeli wamqonda, ukuba wayevela kubaprofeti.+
42 Ke kaloku wathi kuye: “Utsho uYehova ukuthi, ‘Ngenxa yokuba uyiyeke yahamba indoda ebinikelwe kum ukuze itshabalale,+ umphefumlo wakho umele uthabathele indawo umphefumlo wayo,+ nabantu bakho indawo yabantu bayo.’”+
43 Wahamba ukumkani wakwaSirayeli waya ngasendlwini yakhe, engatyhilekanga yaye edakumbile,+ wafika eSamariya.+
Yithumele
Yithumele
1 Kumkani 20
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=11&Chapter=20&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D20%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 1
1 UPawulos, umpostile kaYesu Kristu, obizwe ngokuthanda kukaThixo, noSostenes umzalwana,
2 ubhalela ibandla likaThixo eliseKorinte, abangcwaliselwe kuKristu Yesu, ababizwe ukuba babe ngcwele, kunye nabo bonke abalinqulayo igama leNkosi yethu uYesu Kristu ezindaweni zonke, ezabo kwanezethu:
3 uthi, Makube lubabalo kuni, noxolo oluvela kuThixo uBawo wethu, neNkosi yethu uYesu Kristu.
4 Ndihlala ndibulela kuye uThixo wam ngani, ngenxa yobabalo lukaThixo, awanibabala ngalo nikuKristu Yesu;
5 kuba natyetyiswa kuye ngezinto zonke, ngokuthetha konke, nangokwazi konke;
6 njengokuba ubungqina bukaKristu baqiniswayo kuni;
7 ngokokude ningasileli nakwesinye isipho enisibabalweyo; nilinde kakhulu ukutyhileka kweNkosi yethu uYesu Kristu;
8 oya kuniqinisa nokuniqinisa ase ekupheleni, ukuze ningabi nakumangaleleka ngemini yeNkosi yethu uYesu Kristu.
9 Uthembekile uThixo, enabizelwa nguye ebudlelaneni boNyana wakhe, uYesu Kristu iNkosi yethu.
10 Ke kaloku, ndiyaniyala, bazalwana, ngalo igama leNkosi yethu, uYesu Kristu, ukuba nithethe nto-nye nonke, nokuba kungabikho zahlukahlukano kuni; ke nibe ngabalungisiweyo, nigqibelele ngqiqweni-nye, nasicamangweni sinye.
11 Kuba ndazisiwe ngani, bazalwana bam, ngabakuloKlowe, ukuba kukho iimpikiswano phakathi kwenu.
12 Ukutsho ke ndithi kuthiwa, ulowo kuni uthi, Mna ndingokaPawulos; omnye ke athi, Mna ndingoka-Apolo; omnye ke athi, Mna ndingokaKefas; omnye ke athi, Mna ndingokaKristu.
13 Wahlukahlukene na uKristu? Kwabethelelwa uPawulos yini na emnqamlezweni ngenxa yenu? Nabhaptizelwa egameni likaPawulos, kusini na?
14 Ndiyabulela kuThixo, ukuba ndingabhaptizanga namnye kuni, ingenguKrispo noGayo;
15 ukuze kungabikho mntu uthi, ndabhaptizela egameni lam.
16 Ndabhaptiza ke nendlu kaStefana; ngaphandle kwabo, andazi ukuba ndabhaptiza wumbi.
17 Kuba uKristu akandithumanga kubhaptiza; wandithuma ukushumayela iindaba ezilungileyo, kungabi ngabulumko bakuthetha, ukuze umnqamlezo kaKristu ungalanjathiswa.
18 Kuba ilizwi lomnqamlezo libubudenge okunene kwabatshabalalayo; kodwa ke kwabasindiswayo, thina aba, lingamandla kaThixo.
19 Kuba kubhaliwe kwathiwa, Ndiya kubutshabalalisa ubulumko bezilumko, Ingqondo yeengqondi ndiyitshitshise.
20 Siphi na ke isilumko? Uphi na ke umbhali? Uphi na ke umphiki weli phakade? UThixo akabenzanga baba bubudenge na ubulumko beli hlabathi?
21 Ekubeni ke kuthe, ebulumkweni bukaThixo, ihlabathi alamazi uThixo ngobulumko balo, kwakholeka kuThixo ukusindisa abo bakholwayo, ngabo ubudenge bokuvakalisa iindaba ezilungileyo.
22 Ekubeni ke amaYuda ecela umqondiso, amaGrike efuna ubulumko, thina okwethu sivakalisa uKristu,
23 ebethelelwe emnqamlezweni; isikhubekiso ke eso kumaYuda, ubudenge kumaGrike;
24 ke kwabo babiziweyo, amaYuda kwanamaGrike, sivakalisa uKristu ongamandla kaThixo, nobulumko bukaThixo.
25 Ngokuba into kaThixo ebubudenge ilumkile kunabantu, nento kaThixo engenamandla yomelele kunabantu.
26 Kuba luboneni ubizo lwenu, bazalwana, ukuba azizininzi izilumko ngokwenyama, ababaninzi abanamandla, akamaninzi amanene.
27 UThixo usuke wanyula izinto ezibubudenge zehlabathi, ukuze azidanise izilumko; nezinto ezingenamandla zehlabathi usuke uThixo wazinyula, ukuze azidanise izinto ezomeleleyo;
28 nezinto zehlabathi ezingenabuntu, nezingento yanto, wazinyula uThixo, nezingathi azikho, ukuze aziphuthise izinto ezikhoyo;
29 ukuze kungaqhayisi namnye umntu emehlweni akhe.
30 Ke niphuma kuye, nina bakuKristu Yesu, owathi ngenxa yethu waba bubulumko obuvela kuThixo, nobulungisa kwanobungcwalisa nentlawulelo;
31 ukuze, njengoko kubhaliweyo, Oqhayisayo aqhayise ngeNkosi.


text:
EManhattan Kwenziwa Into Entsha
NgoNovemba 2011, iqela lamaNgqina kaYehova liqalise ukuzama inkqubo entsha yokufundisa abantu ngeBhayibhile besebenzisa iitafile ezintle ezihombisileyo kunye neenqwelo. Oku kwenzeka kwintshona yeManhattan, eyona ngingqi inkulu nephithizelayo eNew York.
Le ndawo bayahlule yaziinxalenye ezine. Nxalenye nganye ineendawo apho abantu abadlulayo banokubona itafile okanye inqwelo ezele ziincwadi ezithetha ngeBhayibhile ejongwe nguvulindlela wakuloo ndawo. Uninzi lwezi nqwelo okanye iitafile lufumaneka kwiirenki zokukhwela, apho kuphithizela khona amawaka-waka abantu suku ngalunye.
Kwezi ndawo, abantu bangaphenduleka kwimibuzo emininzi abanayo ngeBhayibhile. Abantu abangxamileyo bangazithathela iincwadi baze bazifundele xa benethuba.
Ezi ncwadi zifumaneka ngeelwimi ezininzi. Ukuba kukho ulwimi olungekhoyo, lungaodwa ize loo ncwadi ifumaneke emva kweentsuku ezimbalwa.
Abasemagunyeni kunye nabahlali baye bayithanda le nkqubo.
Elinye ipolisa lathi: “
Benikade niphi? Ninento efunwayo ngabantu.”
Enye indoda yasuka yema ngxi xa ibona incwadi ethi Yintoni Ngokwenene Efundiswa YiBhayibhile? Yathi ibone abantu esitishini sikaloliwe befunda le ncwadi, yazibuza ukuba bayithatha phi. Ngoku iyazi.
Omnye umfana ebegqitha kwenye yezi tafile suku ngalunye kangangeeveki ezintandathu esiya emsebenzini. Ekugqibeleni, wema wathi, “
Ndicela uncedo.” AmaNgqina ayekule tafile bamnceda. Amnika iBhayibhile aza ambonisa indlela yokuyifunda.
Abakhweli beemoto abadlula kwezi tafile nabo baye banomdla. Kwenye yeenyanga ezigqithileyo, le nkqubo yaseManhattan iye yanika abantu ithuba lokufumana amaphephancwadi ali-3 797 neencwadi ezingama-7 986.


text:
Fundisa Abantwana Bakho
URebheka Wayekulungele Ukukholisa UYehova
BANINZI abantu ekuthiwa ngooRebheka namhlanje. Ngaba ukhona uRebheka omaziyo?— * URebheka ngumntu obalulekileyo ekuthethwa ngaye kweyona ncwadi idumileyo ehlabathini, iBhayibhile. Yintoni oyaziyo ngaye?—Sifanele sifunde ngoRebheka kuba umzekelo wakhe unokusinceda sikhonze uThixo wenyaniso, uYehova.
URebheka ngumfazi wesibini ekuthethwe ngaye eBhayibhileni owaba ngumkhonzi kaYehova. Ngaba uyazi ukuba yayingubani umfazi wokuqala ukukhonza uYehova?—YayinguSara umfazi ka-Abraham. Ekwaluphaleni kwakhe, uSara wazala uIsake—ekuphela komntwana wakhe. Ngoku makhe sifunde ngendlela uRebheka awayezimisele ngayo ukwenza izinto ezithandwa nguYehova nangendlela awadibana ngayo noIsake.
Sele kudlule iminyaka engama-60 uYehova ekhuphe uAbraham noSara kwaHaran ukuze baye kwilizwe lakwaKanan. Xa uAbraham noSara sele baluphele, uThixo ubathembisa ngokubanika umntwana ekuza kuthiwa nguIsake igama lakhe. Unokuyithelekelela indlela amele ukuba uthandwa ngayo uIsake ngabazali bakhe. UIsake sele eyindoda xa uSara esifa eneminyaka eli-127, yaye ubuhlungu gqitha ngenxa yokulahlekelwa ngunina. UAbraham akafuni ukuba uIsake atshate enye yeentombi zamaKanan kuba aba bantu abamkhonzi uYehova. Ngoko uthumela isicaka sakhe uEliyezere ukuba aye kukhethela uIsake umfazi phakathi kwezalamane zika-Abraham zaseHaram, ekumgama ongaphezu kweekhilomitha ezingama-800!
Emva kwexesha elithile, uEliyezere nezinye izicaka zika-Abraham bafika kwaHaran kunye neenkamela ezilishumi ezithwele iimpahla nezipho zomtshakazi. Bemisa ngasequleni kuba uEliyezere uyazi ukuba emva kwemini abantu bakha amanzi apho. UEliyezere uyathandaza ecela ukuba lowo aza kumkhetha ukuba abe ngumfazi kaIsake, ufanele amkele isicelo sakhe sokumpha amanzi ngokuthi: “Sela, neenkamela zakho ndoziseza.”
Kwenzeka loo nto kanye! URebheka oselula ‘nonomtsalane kakhulu’ ufika kwelo qula. Xa uEliyezere ecela amanzi, le ntokazi ithi: “Ndozikhelela amanzi nazo iinkamela zakho.” UEliyezere umondela ‘emangalisiwe’ njengoko ebaleka “kaninzi ninzi ukuya kukha amanzi equleni.” Khawufan’ ucinge nje! Ukuze aseze iinkamela ezinxaniweyo ezilishumi, uRebheka kufuneka akhe malunga neelitha ezili-1000 zamanzi!
UEliyezere upha uRebheka izipho yaye uyeva ukuba uyintombi kaBhetuweli, isalamane sika-Abraham. URebheka umema uEliyezere nabantu ahamba nabo ukuba baye ‘kulala’ kokwabo. Emva koko uyagoduka aye kuxelela abantu bakowabo ngeendwendwe ezivela kwaKanan zithunywe nguAbraham.
Xa uLabhan umntakwabo Rebheka ebona izipho zexabiso eziphiwa udade wabo, yaye esazi nokuba ungubani uEliyazare, umngenisa endlini. Kodwa uEliyezere uthi: “Andisayi kudla de ndibe ndithethile ngombandela endize ngawo.” Ngoko uyachaza ukuba uAbraham umthumele ntoni. UBhetuweli, umfazi wakhe kunye noLabhan bayawuvuma umtshato.
Emva kwesidlo, uEliyezere nabantu ahamba nabo bayalala. Ngentsasa elandelayo, uEliyazare uthi: “Ndindululeni ukuze ndiye enkosini yam.” Kodwa umama kaRebheka nomntakwabo bafuna bahlale nabo “ubuncinane iintsuku ezilishumi.” Xa uRebheka ebuzwa ukuba uyafuna na ukuhamba nabo uthi, “Ndikulungele ukuhamba.” Emva koko uhamba noEliyezere. Ekugqibeleni uba ngumfazi kaIsake.
Ngaba ucinga ukuba kwakulula kuRebheka ukushiya intsapho nabahlobo bakhe ngasemva aze aye kwilizwe elikude, esazi ukuba wayesenokungaphindi ababone kwakhona?—Akunjalo. Noko ke, uRebheka wasikelelwa ngokwenza into ekholisa uYehova. Waba ngukhokhokazi kaYesu Kristu, uMsindisi wethu. Nathi siya kusikelelwa ukuba senza izinto ezikholisa uYehova njengoRebheka.
^ isiqe. 3 Ukuba ufunda nomntwana, isikhewu senzelwe ukuba unqumame ukuze umvumele athethe.


text:
AmaNgqina KaYehova Awujonga Njani Umngcwabo?
Iimbono nendlela esingcwaba ngayo isekelwe kwiimfundiso zeBhayibhile ibe ezinye zazo zezi:
Kuyinto eqhelekileyo ukukhathazeka komntu xa kusweleke isalamane okanye umhlobo. Abafundi bakaYesu babekuzilela ukusweleka kwezalamane kunye nabahlobo babo. (Yohane 11:33-35, 38; IZenzo 8:2; 9:39) Ngenxa yoko, ixesha lomngcwabo asilijongi njengexesha lokonwaba. (INtshumayeli 3:1, 4; 7:1-4) Kunoko, lixesha lokubonisa uvelwano.
—Roma 12:15.
Abaswelekileyo abazi nto. Kungakhathaliseki ukuba siloluphi uhlanga okanye imvelaphi, siyawaphepha amasiko angekho seBhayibhileni njengenkolo yokuba abaswelekileyo bayazi ibe banento abayenzayo kwabaphilayo. (INtshumayeli 9:5, 6, 10) Oku kuquka amasiko anjengomlindo, inkcitho mali ngokungeyomfuneko kubhiyozelwa umngcwabo, ukukhunjulwa kwemihla abangcwatywa ngayo abaswelekileyo, imicimbi yokutyhilwa kwamatye, ukuthetha nokucela izinto kubo nokubazilela. Siyakuphepha ukuwenza onke loo masiko, ngenxa yokuba sithobela umthetho weBhayibhile othi: “Nizahlule . . . nento engahlambulukanga ningayichukumisi.”
—2 Korinte 6:17.
Likhona ithemba ngabaswelekileyo. IBhayibhile ifundisa ukuba kuza kubakho uvuko kwaye kuseza ixesha apho ukufa kuza kupheliswa. (IZenzo 24:15; ISityhilelo 21:4) Eli themba lisinceda sikuphephe ukuba lusizi, njengokuba lawancedayo amaKristu angaphambili.
—1 Tesalonika 4:13.
IBhayibhile ithi masithozame. (IMizekeliso 11:2) Asikholelwa ekubeni umngcwabo umele ube lithuba ‘lokuqhayisa’ ngemfundo okanye ngezinto onazo. (1 Yohane 2:16) Asenzi mingcwabo inobugocigoci kuba nje sifuna ukonwabisa abantu okanye sibe neebhokisi eziduru kakhulu okanye sinxibe iimpahla ezingayiwayo kuba nje sifuna ukubonwa ngabantu.
Asizami ukunyanzela abanye ngeenkolelo zethu kumba womngcwabo. Kulo mba, silandela umgaqo othi: “Ngamnye wethu uya kuziphendulela kuThixo.” (Roma 14:12) Sekunjalo, xa kuvela ithuba siyazama ukuzicacisa iinkolelo zethu “ngomoya wobulali nentlonelo enzulu.”
—1 Petros 3:15.
Wenziwa njani umngcwabo weNgqina?
Indawo: Yintsapho egqibayo ukuba uza kwenzelwa phi umngcwabo, njengakwiHolo yoBukumkani, kwikhaya lomntu okanye kwindawo ekutshiselwa kuyo izidumbu.
Indlela owenziwa ngayo umngcwabo: Kubakho intetho ethuthuzela abaswelekelweyo ecacisa oko iBhayibhile ikutshoyo ngokufa nangethemba lovuko. (Yohane 11:25; Roma 5:12; 2 Petros 3:13) Kule ntetho kunokukhankanywa iimpawu ezintle zomntu oswelekileyo, mhlawumbi kubalaseliswe izinto ezilukhuthazo kumzekelo wakhe wokuthembeka.—2 Samuweli 1:17-27.
Kunokuculwa ingoma esekelwe eZibhalweni. (Kolose 3:16) Umngcwabo uqukunjelwa ngomthandazo othuthuzelayo.
Ukuqokelelwa kwemali: Asibabhatalisi abantu ngezinto esizisebenzisileyo kwisihlandlo somngcwabo ibe asiqokeleli mali kwiintlanganiso zethu.
Abantu abanokuza: Abantu abangengomaNgqina bamkelekile ukuba beze emngcwabeni oqhutyelwa kwiHolo yoBukumkani. Njengezinye iintlanganiso zethu, abantu bangaya kwimingcwabo yethu.
Ngaba amaNgqina ayaya kwimingcwabo eqhutywa zezinye iinkonzo?
Ngqina ngalinye lizenzela isigqibo esisekelwe kwisazela esiqeqeshwe yiBhayibhile. (1 Timoti 1:19) Sekunjalo, asibandakanyeki kwimisitho yonqulo esivakalelwa kukuba ayivisisani neZibhalo.
Funda Okungakumbi
Kutheni Abantu Besifa?
Impendulo yeBhayibhile kulo mbuzo iyathuthuzela kwaye inika ithemba.
Kwenzeka Ntoni Xa Sisifa?
Ngaba abafi bayayazi ukuba kuqhubeka ntoni?
Ngaba Ixesha Esifa Ngalo Libekwe Kwangaphambili?
Kutheni iBhayibhile isithi kukho ixesha ‘lokufa’?


text:
Fundisa Abantwana Bakho
UYosiya Wakhetha Ukwenza Okulungileyo
Ngaba ucinga ukuba kunzima ukwenza into elungileyo? *— Ukuba uthi ewe, abantu abaninzi bayavumelana nawe. Nabantu abasele bekhulile bakufumanisa kunzima ukwenza into abayaziyo ukuba ilungile. Makhe siqwalasele isizathu sokuba kwakunzima kuYosiya ukwenza ukhetho oluhle. Ngaba uyamazi ukuba wayengubani?—
UYosiya wayengunyana ka-Amon ukumkani wakaYuda, owayeneminyaka eli-16 kuphela ukuzalwa kukaYosiya. UAmon wayesenza izinto ezimbi, efuz’ uyise, uKumkani uManase. UManase enyanisweni walawula ngenkohlakalo iminyaka emininzi. Kodwa wabanjwa ngama-Asiriya waza walibanjwa eBhabhiloni. Ngoxa wayebanjiwe, uManase wacela uxolo kuYehova, waza wamxolela.
Emva kokuba ekhululwe uManase, wabuyela eYerusalem waza waqalisa ukulawula njengokumkani kwakhona. Ngokukhawuleza walungisa zonke izinto eziphosakeleyo awayezenza waza wanceda abantu ukuba banqule uYehova. Kusenokuba waba buhlungu xa unyana wakhe uAmon engazange awulandele umzekelo wakhe omhle. Wazalwa malunga nelo xesha ke uYosiya. IBhayibhile ayithethi nto ngolwalamano lukaManase nomzukulwana wakhe uYosiya. Kodwa ngaba ucinga ukuba uManase wazama ukumnceda anqule uYehova?—
Xa uYosiya wayeneminyaka emithandathu, uManase wafa, yaye uyise, uAmon waba ngukumkani. UAmon walawula iminyaka emibini kuphela ngaphambi kokuba abakhonzi bakhe bambulale. Ngoko uYosiya waba ngukumkani wakwaYuda xa wayeneminyaka nje esibhozo ubudala. (2 Kronike, isahluko 33) Ucinga ukuba kwenzeka ntoni? Ingaba bethu uYosiya wakhetha ukulandela umzekelo ombi kayise uAmon, okanye umzekelo omhle kayisemkhulu uManase owayeguqukile?—
Nangona wayeselula, uYosiya wayesazi ukuba wayefuna ukunqula uYehova. Ngoko waphulaphula abo babemthanda uYehova, kungekhona abo babe ngabahlobo bakaYise. UYosiya wayeneminyaka esibhozo kuphela, kodwa wayesazi ukuba wayefanele aphulaphule abantu abamthandayo uThixo. (2 Kronike 34:1, 2) Ngaba uyafuna ukwazi ukuba yayingoobani ababe cebisa uYosiya yaye bemmisela umzekelo omhle?—
Umprofeti uZefaniya wayenempebelelo entle kuYosiya. Wayengumzala kaYosiya, mhlawumbi wayekwangumzukulwana katata kaManase ukumkani uHezekiya owayelungile. Ngoxa wayesandul’ ukulawula njengokumkani, uZefaniya wabhala incwadi yeBhayibhile ethiywe ngaye. UZefaniya walumkisa ngezinto ezimbi ezaziya kwehlela abo babengafuni ukwenza okulungileyo, ibe kucace mhlophe ukuba uYosiya wasithobela eso silumkiso.
Kwakukho noYeremiya, ekunokwenzeka ukuba wawukhe weva ngaye. Njengabafana uYeremiya noYosiya bakhula kunye. UYehova waphefumlela uYeremiya ukuba abhale incwadi yeBhayibhile ethiywe ngaye. Emva kokufa kukaYosiya uYeremiya wabhala ingoma echaza indlela awayebuhlungu ngayo. (2 Kronike 35:25) Khawucinge nje ngendlela abamele ukuba babekhuthazana ngayo ukuba bahlale bethembekile kuYehova!
Yintoni ocinga ukuba sinokuyifunda kuYisoya?— Ukuba nawe ufana naye, utata wakho akamnquli uYehova, ngaba ukho omnye umntu onokukunceda ufunde ngoThixo? Mhlawumbi ngumama wakho, utatomkhulu okanye nabani na ozalana naye. Mhlawumbi ngomnye umntu okhonza uYehova, okanye omnye umama wakho asenokuvuma ukuba afunde nawe iBhayibhile.
Nokuba imeko yayinjani, nangona uYosiya wayemncinane, wayekhule ngokwaneleyo ukuba akwazi ukuzenzela abahlobo nabantu abanqula uYehova. Ngamana ungenza njengaye uze nawe ukhethe ukwenza okulungileyo!
^ isiqe. 3 Ukuba ufunda nomntwana, esi sikhewu siyakukhumbuza ukuba unqumame uze ukhuthaze umntwana ukuba agqabaze.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
23 UDavide wayesele aluphele+ yaye anelisekile, ngoko wamenza uSolomon+ unyana wakhe ukumkani phezu kukaSirayeli.
2 Wahlanganisa zonke iinkosana+ zakwaSirayeli nababingeleli+ nabaLevi.+
3 Babalwa ke abaLevi kwathatyathelwa kwabaminyaka ingamashumi amathathu ubudala ukusa phezulu;+ intloko nganye, indoda eyomeleleyo ngendoda eyomeleleyo, yaye inani labo laba ngamashumi amathathu anesibhozo amawaka.
4 Kwabo babeza kongamela umsebenzi wendlu kaYehova babengamashumi amabini anesine amawaka; amagosa+ nabagwebi+ babengamawaka amathandathu;
5 abagcini-masango+ babengamawaka amane yaye abadumisa+ uYehova ngezixhobo+ uDavide awathi “Ndizenzele ukudumisa” babengamawaka amane.
6 Waza uDavide wabahlula bazizahlulo+ ngokoonyana bakaLevi,+ uGershon, noKohati noMerari.
7 KumaGershon, yayinguLadan noShimeyi.
8 Oonyana bakaLadan yayinguYehiyele+ indoda eyintloko noZetam noYoweli,+ bebathathu.
9 Oonyana bakaShimeyi nguShelomoti noHaziyeli noHaran, bebathathu. Zizo ezo iintloko zooyise zikaLadan.
10 Bona oonyana bakaShimeyi yayinguYahati, uZina noYewushe noBheriya. Abo bobane yayingoonyana bakaShimeyi.
11 UYahati waba yintloko, waza uZiza waba ngowesibini. Ke yena uYewushe noBheriya, babengenanyana baninzi; ngoko baba ngabodidi olusemthethweni endlwini yooyise.+
12 Oonyana bakaKohati+ yayinguAmram, uItsare,+ uHebron+ noUziyeli,+ bebane.
13 Oonyana baka-Amram yayinguAron+ noMoses.+ Kodwa uAron wahlulelwa+ ukuba angcwalise eYona Ngcwele,+ yena noonyana bakhe ukusa kwixesha elingenammiselo, ukuqhumisa umbingelelo+ phambi koYehova, ukuba balungiselele kuye,+ bavakalise intsikelelo+ egameni lakhe ukusa kwixesha elingenammiselo.
14 Ke yena uMoses umntu kaTHIXO oyinyaniso,+ oonyana bakhe baqhubeka bebizwa phakathi kwesizwe sabaLevi.+
15 Oonyana bakaMoses yayinguGershom+ noEliyezere.+
16 Oonyana bakaGershom yayinguShebhuweli+ intloko.
17 Ke bona oonyana bakaEliyezere yayinguRehabhiya+ intloko; yaye uEliyezere akabanga nanyana bambi, kodwa oonyana bakaRehabhiya babebaninzi ngokugqithiseleyo.
18 Oonyana bakaItsare+ yayinguShelomiti+ indoda eyintloko.
19 Oonyana bakaHebron yayinguYeriya intloko, uAmariya wayengowesibini, uYahaziyeli wayengowesithathu noYekamam+ wayengowesine.
20 Oonyana bakaUziyeli+ yayinguMika intloko noIshiya owesibini.
21 Oonyana bakaMerari+ yayinguMahali noMushi.+ Oonyana bakaMahali yayinguEleyazare+ noKishe.
22 Kokwa uEleyazare wafa; akabanga nanyana, waba neentombi kuphela. Ngoko ke oonyana bakaKishe abantakwabo babathabatha baba ngabafazi babo.+
23 Oonyana bakaMushi yayinguMahali noEdere noYeremoti,+ bebathathu.
24 Ngabo abo oonyana bakaLevi ngokwendlu yooyise,+ iintloko zooyise, ngokwabo bamiselweyo, ngokwenani lamagama, intloko nganye yabo, abasebenzi bomsebenzi wenkonzo+ wendlu kaYehova, ukususela kwabaminyaka ingamashumi amabini ubudala ukusa phezulu.+
25 Kuba uDavide wathi: “UYehova uTHIXO kaSirayeli ubanike ukuphumla abantu bakhe,+ yaye uya kuhlala eYerusalem ukusa kwixesha elingenammiselo.+
26 AbaLevi abayi kuthwala mnquba okanye nayiphi na impahla yenkonzo yawo.”+
27 Kuba ngokwamazwi kaDavide okugqibela+ la yayingamanani oonyana bakaLevi ukususela kwabaminyaka ingamashumi amabini ubudala ukusa phezulu.
28 Kuba umsebenzi wabo wenkonzo kaYehova wawulawulwa ngoonyana baka-Aron+ ezintendelezweni+ nakumagumbi okudlela+ nokusulungekiswa kwayo yonke into engcwele+ nomsebenzi wenkonzo wendlu kaTHIXO oyinyaniso,
29 kwanowesonka esikrozisiweyo+ nomgubo ocolekileyo+ womnikelo wokudla okuziinkozo nowesonka esisicaba+ sesonka esingenagwele+ namaqebengwana osiwe epanini+ nowentlama ekroqiweyo+ nawo wonke umlinganiselo wobuninzi nobukhulu;+
30 nowokuma+ rhoqo kusasa+ ukubulela+ nokudumisa+ uYehova, ngokunjalo nangengokuhlwa;
31 nangowokunikela yonke imibingelelo etshiswayo kuYehova ngeesabatha,+ ekuthwaseni kweenyanga+ nangamaxesha omthendeleko,+ ngenani ngokommiselo wayo, rhoqo phambi kukaYehova.
32 Yaye anyamekela ukulinda+ intente yokuhlangana nokulinda indawo engcwele+ nokulinda oonyana baka-Aron abazalwana babo ukuba bakhonze endlwini kaYehova.+
Yithumele
Yithumele
1 Kronike 23
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=13&Chapter=23&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D13%26Chapter%3D23%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
14 Kwathi ngemihla ka-Amrafele ukumkani waseShinare,+ uAriyoki ukumkani wase-Elasare, uKedolahomere+ ukumkani wase-Elam,+ noTidali ukumkani wamaGoyi,+
2 benza imfazwe kunye noBhera ukumkani waseSodom,+ kwakunye noBhirsha ukumkani waseGomora,+ noShinabhi ukumkani waseAdima,+ noShemebhere ukumkani waseTsebhoyim,+ nokumkani waseBhela (oko kukuthi, eTsoware).+
3 Bonke aba bahamba bemanyene+ ukuya eNtilini yaseSidim,+ oko kukuthi, uLwandle lweTyuwa.+
4 Kangangeminyaka elishumi elinesibini babekhonza uKedolahomere, kodwa ngonyaka weshumi elinesithathu bavukela.
5 Ngonyaka weshumi elinesine kweza uKedolahomere, nookumkani ababekunye naye, baza bawoyisa amaRefa eAshteroti-karnayim,+ namaZuzi eHam, namaEma+ eShave-kiriyatayim,
6 namaHori+ entabeni yawo yeSehire,+ kwasa kwiEl-paran,+ esentlango.
7 Bajika beza e-En-mishpati, oko kukuthi, eKadeshe,+ baza baloyisa ilizwe lama-Amaleki+ liphela kwanama-Amori+ awayehlala eHatsatson-tamare.+
8 Waphuma ke xa kulapho ukumkani waseSodom waza wamatsha, kwanokumkani waseGomora nokumkani waseAdima nokumkani waseTsebhoyim nokumkani waseBhela (oko kukuthi, eTsoware), baza bazilungiselela ukulwa idabi nxamnye nabo eNtilini yaseSidim,+
9 nxamnye noKedolahomere ukumkani wase-Elam noTidali ukumkani wamaGoyi noAmrafele ukumkani waseShinare noAriyoki ukumkani wase-Elasare;+ ookumkani abane nxamnye nabahlanu.
10 Ke iNtili yaseSidim+ yayinemihadi ngemihadi yebhitumene;+ yaye ukumkani waseSodom nowaseGomora+ basaba baza beyela kuyo, baza abaseleyo basabela kummandla weentaba.+
11 Abo boyisileyo bayithabatha yonke impahla yaseSodom naseGomora nako konke ukutya kwabo baza bemka.+
12 Bamthabatha noLote unyana womntakwabo Abram nempahla yakhe baza bemka. Wayehlala eSodom ngoko.+
13 Emva koko indoda eyayisindile yaya kuxelela uAbram umHebhere.+ Wayemise umnquba wakhe ngoko phakathi kwemithi emikhulu kaMamre umAmori,+ umntakwabo Eshkoli nomntakwabo Anere;+ bona babenqophisene noAbram.
14 Ngaloo ndlela uAbram weva ukuba umntakwabo wayethatyathwe njengomthinjwa.+ Wasuka ke wahlanganisa amadoda akhe aqeqeshiweyo,+ amakhoboka angamakhulu amathathu aneshumi elinesibhozo azalelwe endlwini yakhe,+ waza wasukela ukusa kwaDan.+
15 Yaye wayahlula ngobusuku imikhosi yakhe,+ yena namakhoboka akhe, ngokunxamnye nabo, waza ngaloo ndlela waboyisa, wabasukela ukusa eHobha, ekumntla weDamasko.
16 Kwaye wayibuyisa yonke impahla,+ wabuyisa kwanoLote umntakwabo nempahla yakhe kwanabafazi nabantu.+
17 Waphuma ukumkani waseSodom ukuya kumhlangabeza ekubuyeni kwakhe ekoyiseni uKedolahomere nookumkani ababekunye naye, eNtilini yaseShave, oko kukuthi, iNtili yokumkani.+
18 UMelkitsedeki+ ukumkani waseSalem+ wazisa isonka newayini,+ yaye wayengumbingeleli wOyena Thixo Uphakamileyo.+
19 Wandula ke wamsikelela wathi:
“Makasikelelwe uAbram wOyena Thixo Uphakamileyo,+
UMvelisi wezulu nomhlaba;+
20 Yaye makabongwe Oyena Thixo Uphakamileyo,+
Obanikele abacinezeli bakho esandleni sakho!”+
Ngoko uAbram wamnika isishumi sento yonke.+
21 Emva koko ukumkani waseSodom wathi kuAbram: “Ndinike imiphefumlo,+ wena uthabathe impahla.”
22 Waza ke uAbram wathi kukumkani waseSodom: “Ndiyasiphakamisa isandla sam ukuze ndifunge+ kuYehova ongOyena Thixo Uphakamileyo, uMvelisi wezulu nomhlaba,
23 ukuba, andiyi kuthabatha msonto namtya wembadada, nditsho, nantoni na eyeyakho,+ ukuze ungathi, ‘Ndim omenze isityebi uAbram.’
24 Mna andifuni nento le!+ Kuphela mayibe koko abafana sele bekudlile, nesabelo samadoda abehamba nam, uAnere, uEshkoli noMamre+—bona mabathabathe isabelo sabo.”+
Yithumele
Yithumele
Genesis 14
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=1&Chapter=14&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D14%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Ngemihla yakhe kwenyuka uNebhukadenetsare+ ukumkani waseBhabhiloni, yaye uYehoyakim waba ngumkhonzi wakhe+ iminyaka emithathu. Noko ke, wajika waza wamvukela.
2 Yaye uYehova wamthumelela amatutu amaKhaledi+ namatutu amaSiriya namatutu amaMowabhi+ namatutu oonyana baka-Amoni, yaye waqhubeka ewathumela nxamnye noYuda ukuba amtshabalalise, ngokwelizwi likaYehova+ awalithethayo ngabakhonzi bakhe abaprofeti.
3 Oko kwenzeka nxamnye noYuda ngokomyalelo kaYehova, ukuze amshenxise+ phambi kwakhe ngenxa yezono zikaManase,+ ngako konke oko wakwenzayo;
4 nangenxa yegazi elimsulwa+ awaliphalazayo, kangangokude azalise iYerusalem ngegazi elimsulwa, yaye uYehova akazange avume ukuxolela.+
5 Ke eminye imicimbi kaYehoyakim+ nako konke awakwenzayo, akubhalwanga na encwadini+ yemicimbi yemihla yookumkani bakwaYuda?
6 Ekugqibeleni uYehoyakim walala kookhokho bakhe,+ yaye uYehoyakin unyana wakhe walawula esikhundleni sakhe.
7 Ukumkani waseYiputa akazange+ aphume kwakhona kwilizwe lakhe,+ kuba ukumkani waseBhabhiloni wayekuthabathe konke oko kwakukokukakumkani waseYiputa+ ukususela kwintlambo+ yaseYiputa ukuya kufikelela kuMlambo umEfrate.+
8 UYehoyakin+ wayeneminyaka elishumi elinesibhozo ubudala ekuqaliseni kwakhe ukulawula, yaye walawula iinyanga ezintathu eYerusalem.+ Igama likanina lalinguNehushta intombi kaElnatan waseYerusalem.
9 Yaye waqhubeka esenza okubi emehlweni kaYehova, njengako konke oko kwenziwa nguyise.+
10 Ebudeni belo xesha abakhonzi bakaNebhukadenetsare ukumkani waseBhabhiloni benyuka beza eYerusalem, kangangokuba isixeko sangqingwa.+
11 Yaye uNebhukadenetsare ukumkani waseBhabhiloni weza nxamnye neso sixeko, ngoxa abakhonzi bakhe babesilalele.+
12 Ekuhambeni kwethuba uYehoyakin ukumkani wakwaYuda waphuma waya kukumkani waseBhabhiloni,+ yena nonina+ nabakhonzi bakhe neenkosana zakhe namagosa akhe enkundla; kwaye ukumkani waseBhabhiloni wamthabatha ngonyaka wesibhozo+ wokuba ngukumkani kwakhe.
13 Wandula ke wabukhupha bonke ubuncwane bendlu kaYehova nabo bonke ubuncwane bendlu kakumkani,+ waza wayaphula yonke impahla yegolide+ eyayenziwe nguSolomon ukumkani wakwaSirayeli etempileni kaYehova, kanye njengoko uYehova wayethethile.
14 Wayithabathela ekuthinjweni+ yonke iYerusalem nazo zonke iinkosana+ nawo onke amadoda angamakroti,+ anamandla—wathabathela ekuthinjweni ishumi lamawaka—nazo zonke iingcibi+ nabakhi bodonga lokukhusela. Akukho namnye owasala ngasemva ngaphandle kodidi olusweleyo+ lwabantu belo lizwe.
15 Ngaloo ndlela uYehoyakin+ wamthabathela ekuthinjweni eBhabhiloni;+ nonina kakumkani+ nabafazi bakakumkani namagosa akhe enkundla+ namadoda abalaseleyo elizwe wabaqhuba njengabantu abathinjiweyo ukusuka eYerusalem ukuya eBhabhiloni.
16 Onke ke amadoda angamakroti, amawaka asixhenxe, neengcibi nabakhi bodonga lokukhusela, iwaka, onke amadoda anamandla okulwa imfazwe, ukumkani waseBhabhiloni wabazisa eBhabhiloni njengabantu abathinjiweyo.+
17 Ngaphezu koko, ukumkani waseBhabhiloni+ wenza uMataniya uyisekazi+ ukumkani esikhundleni sakhe. Waza walitshintsha igama lakhe languZedekiya.+
18 UZedekiya+ wayeneminyaka engamashumi amabini ananye ubudala ekuqaliseni kwakhe ukulawula, yaye walawula iminyaka elishumi elinanye eYerusalem. Igama likanina lalinguHamutali+ intombi kaYeremiya waseLibhena.
19 Yaye waqhubeka esenza okubi emehlweni kaYehova, njengako konke okwenziwa nguYehoyakim.+
20 Kuba ngenxa yomsindo+ kaYehova kwenzeka oko eYerusalem nakwaYuda, de wabasusa phambi kwakhe.+ Yaye uZedekiya wamvukela ukumkani waseBhabhiloni.+
Yithumele
Yithumele
2 Kumkani 24
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=12&Chapter=24&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D24%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
INQAKU ELINGUMXHOLO | UNAKO UKUSONDELA KUTHIXO
Obu Bobona Bomi Bumnandi
Yintoni onokuyenza ukuze usondele kuThixo? Siye saxubusha ngezinto onokuzenza ukuze ube nobuhlobo kunye noThixo. Zezi zilandelayo
Lazi uze ulisebenzise igama likaThixo, uYehova
Thetha kunye naye rhoqo ngomthandazo nangokufunda iLizwi lakhe, iBhayibhile
Qhubeka usenza oko kumkholisayo uYehova
Xa ucinga ngezi zinto, ngaba unokuthi wenza oko kufunekayo ukuze usondele kuThixo? Zikho izinto ocinga ukuba unokuphucula kuzo? Kakade ke, kufuneka umgudu, kodwa khawucinge ngemiphumo onokuyifumana.
UJennifer, waseUnited States uthi: “Nawuphi na umgudu owenzayo ukuze ube nobuhlobo kunye noThixo ubalulekile. Obu buhlobo buzisa iintsikelelo ezininzi: umthemba ngakumbi uThixo, ubuqonda ngakumbi ubuntu bakhe, kodwa okona kubalulekileyo, ufumana uthando olungakumbi. Obu bobona bomi bumnandi!”
Ukuba ungathanda ukuba nobuhlobo obusondeleyo noThixo, amaNgqina kaYehova angakuvuyela ukukunceda. Anokufunda iBhayibhile kunye nawe, simahla. Wamkelekile ukuya nakwiintlanganiso zawo ekufundiswa kuzo iBhayibhile kwiHolo YoBukumkani ekufuphi, apho uya konwabela ukuba kunye nabantu ababuxabisayo ubuhlobo babo noThixo. * Njengoko usenza oko, nawe uya kuba njengomdumisi owathi: “Ke mna, ukusondela kuThixo kulungile kum.”—INdumiso 73:28.
^ isiqe. 9 Ukuze ucele isifundo seBhayibhile okanye ufumane iHolo YoBukumkani ekufuphi kuwe, nceda uthethe nomntu okunike le magazini okanye uye kwiWebhsayithi yethu ethi, www.jw.org/xh. Jonga phantsi kwendawo ethi SIFOWUNELE OKANYE USIBHALELE kumazantsi ephapha.
Funda Okungakumbi
Kuthetha Ukuthini Ukufundelwa IBhayibhile?
Fumana iimpendulo zezinto ezibuzwa ngocwangciso lwethu lwesifundo seBhayibhile sasimahla.
Yintoni Eyenzekayo EHolweni YoBukumkani?
Khawukhe ungene ngaphakathi.


text:
Ngaba Kunyanzelekile Ukuba Ube Nenkonzo?
Impendulo esuka eBhayibhileni
Ewe, kuba uThixo ufuna abantu bahlanganisane ukuze banqule. IBhayibhile ithi: “Kanjalo masinyamekelane, sivuselelane eluthandweni nasemisebenzini emihle, singakutyesheli ukuhlanganisana kwethu ndawonye.”—Hebhere 10:24, 25.
UYesu wabonisa ukuba abalandeli bakhe babeza kuba yintlangano xa wathi kubo: “Ngako oko bonke baya kwazi ukuba ningabafundi bam—ukuba ninothando phakathi kwenu.” (Yohane 13:35) Ukuze babonise olu thando, abafundi bakaKristu kwakuza kufuneka badibane namanye amakholwa. Xa benqula, babeza kudibana ngokwamabandla. (1 Korinte 16:19) Xa bebonke, babeya kuba yintlangano yabazalwana esehlabathini lonke.—1 Petros 2:17.
Kufuneka okungakumbi kunokuba ngowenkonzo ethile
Nangona iBhayibhile ibonisa ukuba simele sihlanganisane ukuze sinqule uThixo, ayifundisi ukuba umntu angamkholisa uThixo ngokuthi abe lilungu lenkonzo nje kuphela. Ukuze samkeleke kuThixo, inkonzo yomntu imele ichaphazele ubomi bakhe bemihla ngemihla. Ngokomzekelo, iBhayibhile ithi: “Unqulo oluhlambulukileyo nolungadyobhekanga ngokwembono kaThixo noBawo wethu lulo olu: ukuvelela iinkedama nabahlolokazi embandezelweni yabo, nokuzigcina ungenabala kulo ihlabathi.”—Yakobi 1:27.
Funda Okungakumbi
Kutheni AmaNgqina KaYehova Engathi Yicawa Nje Indawo Akhonzela Kuyo?
Funda ukuba livela phi ibinzana elithi “iHolo YoBukumkani yamaNgqina kaYehova” nesizathu sokuba silisebenzisa.
Ngaba Sifanele Sinqule Imifanekiso?
Ngaba uThixo iyamchaphazela into yokuba sisebenzisa imifanekiso okanye izithixo xa simnqula?
Ngaba Ikhona Inkonzo Onokuyithemba?
Ngaba ukhe waphoxeka enkonzweni? Ukuba kunjalo, kunokuba nzima ukuzithemba iinkonzo. Kunokukunceda njani ukufunda iBhayibhile?


text:
Chapter 1
1 Yoo! Uhleli wodwa, umzi obantu baye bebaninzi; Obe umkhulu ezintlangeni Usuke waba njengomhlolokazi; umthethelikazi emazweni Usuke waba ngofakwa uviko.
2 Ulila elilile ebusuku, iinyembezi zakhe zisezidleleni zakhe; Akanamthuthuzeli kuzo zonke izithandane zakhe; Onke amakholwane akhe ammenezelele, Aba lutshaba kuye.
3 UYuda uye ekuthinjweni, ephuma ezintsizini nasezinkonzweni ezininzi; Yena uhleli ezintlangeni, akafumani kuphumla; Bonke abamsukelayo bamfikele ezingxingongweni.
4 Iindlela zaseZiyon zenza isijwili, ngokungabikho kwabaya emithendelekweni; Onke amasango ayo akanamntu, ababingeleli bayo bayancwina; Iintombi zayo zinosizi, yona ke kukrakra kuyo.
5 Ababandezeli bayo basuka bayintloko; iintshaba zayo zinobunqobo; Ngokuba uYehova uyenze yanosizi ngenxa yokreqo lwayo oluninzi; Abantwana bayo bemkile, bathinjiwe, baqhutywa ngumbandezeli.
6 Buphumile entombini enguZiyon bonke ubungangamsha bayo; Abathetheli bayo baba njengamaxhama angafumani dlelo, Ahamba engenamandla phambi komsukeli.
7 IYerusalem iyazikhumbula, ngemini yeentsizi zayo neyokudinga kwayo, Zonke izinto zayo ezinqwenelekayo ebinazo kwakwiimini zamandulo, Ekuweni kwabantu bayo esandleni sombandezeli, ingenamncedi; Ababandezeli bayo bayibona, bakuhleka ukucinywa kwayo.
8 IYerusalem asikuko nokuba yonile yona; ngenxa yoko yaba lubhorha; Bonke ababeyizukisa bayayicukuceza, ngokuba babone ubuze bayo; Nayo ngokwayo iyancwina, ibuye umva.
9 Ubunqambi bayo busezingutyeni zayo ezirhuqayo, ayilikhumbulelanga ikamva layo; Yehla ke ngokubalulekileyo; ayinamthuthuzeli; Ithi, Zikhangele, Yehova, iintsizi zam; ngokuba utshaba luzikhulisile.
10 Umbandezeli usolule isandla sakhe phezu kwezinto zayo zonke ezinqwenelekayo; Kuba ibona iintlanga zingene engcweleni yayo, Owawuwise umthetho wena, ukuba zingangeni ebandleni lakho.
11 Bonke abantu bayo bayancwina, befuna isonka; Barhole izinto zabo ezinqwenelekayo ngenxa yesonka, ukuze bawubuyise umphefumlo; Bona, Yehova, ukhangele, ukuba ndisuke ndacukucezeka.
12 Akunto na oku kuni nonke, nina nidlula ngendlela? Bhekani nibone, ukuba kukho na umvandedwa onjengomvandedwa wam, endiwenziweyo, Athe uYehova wandenza lusizi ngemini yokuvutha komsindo wakhe.
13 Engaphezulu, uthume umlilo emathanjeni am, wawanyathela; Uzanekele umnatha iinyawo zam, wandibuyisa umva; Undenze inxuwa, yonke imini ndityhafile.
14 Idyokhwe yezikreqo zam ibotshwe sisandla sakhe; Zibhijelene, zenyuka zaba semqaleni wam, zawakhubekisa amandla am; INkosi yam indinikele ezandleni zabo ndingenakumisa kubo.
15 INkosi yam izitshitshisile zonke iimbalasane zam eziphakathi kwam; Indimemele umthendeleko, ukuba yaphule amadodana am. INkosi yam ixovule inkazana enguYuda, ngokungathi kusesixovulweni sewayini.
16 Ngenxa yezo zinto ndiyalila; iliso lam, iliso lam lihla amanzi, Ngokuba ekude kum umthuthuzeli, umbuyisi womphefumlo wam; Baziimpanza abantwana bam, ngokuba utshaba lwam lundoyisile.
17 IZiyon iyazolula izandla zayo, ayinamthuthuzeli; UYehova ubawisele umthetho ngoYakobhi, ukuba ababandezeli bakhe bamngqonge: IYerusalem iyinto elubhorha phakathi kwabo.
18 Ulilungisa uYehova; ngokuba bendiphikise umlomo wakhe. Khanive, nonke zizwe, niwubone umvandedwa wam; Umthinjana wam namadodana am emke nokuthinjwa.
19 Ndibize izithandane zam, zandikhohlisa zona; Ababingeleli bam, namadoda amakhulu akwam, aphume umphefumlo phakathi komzi, Xa abezifunela ukudla, ukuba abuyise imiphefumlo yawo.
20 Khangela, Yehova, ngokuba ndibandezelekile; izibilini zam ziyabila; Intliziyo yam iphendukile phakathi kwam; ngokuba ndasuka ndaba ziinkani kuphela; Ngaphandle ikrele landihlutha abantwana, ngaphakathi kwakukufa kodwa.
21 Bandivile ukuba ndiyancwina; ndathi, Andinamthuthuzeli; Zonke iintshaba zam zibuvile ububi bam; zinemihlali, ngokuba oko kwenziwe nguwe. Uyayizisa imini oyimemileyo, ziya kuba njengam ke.
22 Mabufike phambi kwakho bonke ububi bazo, Uziphathe njengoko wandiphatha ngako ngenxa yezikreqo zam zonke; Ngokuba kuninzi ukuncwina kwam, nentliziyo yam ityhafile.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
5 Wathetha ngokubhekele phaya uYehova kuMoses, esithi:
2 “Bayalele oonyana bakaSirayeli ukuba bakhuphe enkampini wonke umntu oneqhenqa+ naye wonk’ ubani obhobhozayo+ naye wonk’ ubani ongahlambulukanga ngenxa yomphefumlo oswelekileyo.+
3 Enoba yindoda okanye libhinqa nifanele nibakhuphele ngaphandle. Mabakhutshelwe ngaphandle kwenkampu,+ ukuze bangazingcolisi+ iinkampu zabo ndimise umnquba phakathi kwabo.”+
4 Benjenjalo ke oonyana bakaSirayeli, babakhuphela ngaphandle kwenkampu. Kanye njengoko uYehova wathethayo kuMoses, benjenjalo oonyana bakaSirayeli.
5 Waqhubeka uYehova ethetha kuMoses, esithi:
6 “Thetha koonyana bakaSirayeli uthi, ‘Indoda okanye ibhinqa, xa bathe benza nasiphi na kuzo zonke izono zoluntu ngokuthi benze isenzo sokungathembeki kuYehova, woba netyala+ loo mphefumlo.
7 Bamele basivume+ isono sabo abasenzileyo, yaye umele alihlawulele ityala lakhe ngokommiselo walo, ongeze isahlulo salo sesihlanu kulo,+ anike lowo enze ububi kuye.
8 Kodwa ukuba umntu lowo akanaso isalamane esikufuphi ekunokubuyiselwa kuso intlawulo yetyala, yothi ke intlawulo leyo yetyala ebuyiselwa kuYehova ibe yeyombingeleli, ngaphandle kwenkunzi yegusha yocamagushelo aya kumcamagushela ngayo.+
9 “‘Wonke umnikelo+ wezinto zonke ezingcwele+ zoonyana bakaSirayeli, abawusondezayo kumbingeleli, woba ngowakhe.+
10 Zona izinto ezingcwele zakhe ngamnye zoba zezakhe ubuqu. Kodwa nantoni na ngamnye ayinika umbingeleli, yoba yeyakhe.’”
11 Wahlabela mgama uYehova ethetha kuMoses, esithi:
12 “Thetha koonyana bakaSirayeli, uthi kubo, ‘Ukuba umfazi wayo nayiphi na indoda uye waphambuka ngokuthi enze isenzo sokungathembeki kuyo,+
13 walala nenye indoda yaza yakhuphela kuye amadlozi,+ kwafihlakala oko emehlweni endoda yakhe+ waza akabhaqwa, wazenza inqambi, kodwa akwabikho ngqina loko, akabanjwa;
14 yaza yona yafikelwa ngumoya wobukhwele,+ yarhanela ukungathembeki okuthile emfazini wayo, abe ngenene yena ezenze inqambi, okanye yafikelwa ngumoya wobukhwele, yarhanela ukungathembeki okuthile emfazini wayo, kodwa wabe yena eneneni engazenzanga inqambi;
15 ngoko ke indoda leyo imele imzise umfazi wayo kumbingeleli,+ izise nomnikelo wakhe ndawonye naye, isahlulo seshumi se-efa yomgubo werhasi. Maze ingagaleli oli phezu kwawo yaye ingabeki ntlaka yokuqhumisa+ phezu kwawo, kuba ngumnikelo wokudla okuziinkozo wobukhwele lowo, ngumnikelo wokudla okuziinkozo wesikhumbuzo okhumbuza ngesiphoso.
16 “‘Umbingeleli umele amzise ngaphambili, ammise phambi koYehova.+
17 Yaye umbingeleli umele athabathe amanzi angcwele ngesitya sodongwe, athabathe umbingeleli naseluthulini olusemgangathweni womnquba, alugalele emanzini lawo.
18 Wothi ke umbingeleli ammise umfazi lowo phambi koYehova, azikhulule iinwele zentloko yaloo mfazi aze awubeke ezintendeni zakhe umnikelo wokudla okuziinkozo wesikhumbuzo, oko kukuthi, umnikelo wokudla okuziinkozo wobukhwele,+ abe esesandleni sombingeleli amanzi akrakra esiqalekiso.+
19 “‘Yaye umbingeleli umele amfungise, athi kuloo mfazi: “Ukuba akulalanga nandoda yaye akuphambukelanga ekungahlambulukini ngoxa unendoda yakho,+ yiba msulwa kula manzi akrakra esiqalekiso.
20 Kodwa ke, ukuba uye waphambuka ngoxa unendoda yakho,+ wazenza inqambi, yaza enye indoda, engeyiyo indoda yakho, yakhuphela amadlozi ayo+ kuwe,—”
21 Umele ke ngoko umbingeleli amfungise loo mfazi isifungo sesiqalekiso,+ athi umbingeleli kumfazi lowo: “Ngamana uYehova angakumisa njengesiqalekiso nesifungo phakathi kwabantu bakowenu ngokuthi uYehova alintshwenyise ithanga lakho,+ asidumbise nesisu sakho.
22 Yaye amele angene la manzi esiqalekiso emathunjini akho, akudumbise isisu, akuntshwenyise ithanga.” Umele athi ke umfazi lowo: “Amen! Amen!”
23 “‘Umbingeleli umele azibhale ezi ziqalekiso encwadini+ aze azisulele+ emanzini akrakra.
24 Yaye umele amseze umfazi amanzi lawo akrakra esiqalekiso,+ angene kuye amanzi esiqalekiso abe yinto ekrakra.
25 Wothi ke umbingeleli awuthabathe esandleni somfazi umnikelo wokudla okuziinkozo+ wobukhwele aze awutshangatshangise umnikelo lowo wokudla okuziinkozo phambi koYehova, awusondeze esibingelelweni.
26 Uya kwandula umbingeleli athabathe intwana yomnikelo lowo wokudla okuziinkozo njengesikhumbuzo+ sawo, aqhumisele ngayo esibingelelweni, aze emva koko amseze umfazi amanzi lawo.
27 Akuba emsezile amanzi lawo, kothi ukuba ebezenze inqambi ngokuthi enze isenzo sokungathembeki endodeni yakhe,+ angene kuye amanzi esiqalekiso abe yinto ekrakra, sidumbe isisu sakhe, lintshwenye ithanga lakhe, aze lo mfazi abe sisiqalekiso phakathi kwabantu bakowabo.+
28 Noko ke, ukuba umfazi lowo ebengazenzanga inqambi kunoko uhlambulukile, woba msulwa kweso sohlwayo;+ amithiswe ngamadlozi.
29 “‘Nguwo lowo umthetho wobukhwele,+ xa athe umfazi waphambuka+ ngoxa enendoda yakhe,+ wazenza inqambi,
30 okanye xa ithe indoda yafikelwa ngumoya wobukhwele, yarhanela ukungathembeki emfazini wayo; yommisa umfazi lowo phambi koYehova, aze umbingeleli enze kuye ngokwalo mthetho wonke.
31 Yoba msulwa ke indoda yakhe kweso siphoso, kodwa umfazi lowo aziphendulele ngesiphoso sakhe.’”
Yithumele
Yithumele
Numeri 5
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=4&Chapter=5&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D5%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Balusi, Xelisani Abona Balusi Bakhulu
‘UKristu wabandezeleka ngenxa yenu, enishiya nomzekelo, ukuze nilandele emanyathelweni akhe ngokusondeleyo.’
1, 2. (a) Kwenzeka ntoni xa izimvu zinyanyekelwa kakuhle? (b) Yintoni eyayisenza abantu bomhla kaYesu bafane nezimvu ezingenamalusi?
IZIMVU ziphila kakuhle xa umalusi wazo ezihoyile. Enye incwadi enamacebisi ngokufuya iigusha ithi, “umntu ozikhaphela nje emadlelweni, angazihoyi, akubi kudala azibone sele zihlaselwa zizifo zize zingabi nangeniso.” Izinto ziya kumhambela kakuhle umalusi kuphela xa ezinyamekela kakuhle izimvu zakhe.
2 Indlela abalusi bomhlambi kaThixo abayinyamekela ngayo imvu nganye ichaphazela ulwalamano lukaThixo nebandla liphela. Khumbula ukuba uYesu wazisizela izihlwele, “ngenxa yokuba zazihlinzekile, zilahliwe njengezimvu ezingenamalusi.” (Mat. 9:
3. Yintoni abamele bahlale beyikhumbula abalusi njengoko beqhubeka nomsebenzi wokwalusa?
3 Nanamhlanje abalusi abangamaKristu banembopheleleko enkulu. Izimvu ezikulo mhlambi bawunyamekelayo zezikaYehova noYesu, ozichaza ‘njengomalusi omhle.’ (Yoh. 10:11) Ezi zimvu ziye ‘zathengwa ngexabiso’ uYesu awalihlawula ‘ngegazi lakhe elixabisekileyo.’ (1 Kor. 6:20; 1 Pet. 1:18, 19) Uzithanda kakhulu ezi zimvu kangangokuba wancama ubomi bakhe ngenxa yazo. Abadala kufuneka bahlale bekhumbula ukuba bangabalusi abangaphantsi kwegunya loNyana kaThixo onothando, uYesu Kristu, “umalusi omkhulu wezimvu.”
4. Liza kuthetha ngantoni eli nqaku?
4 Abalusi abangamaKristu bamele baziphathe njani izimvu? Amalungu ebandla abongozwa ukuba ‘athobele abo bakhokelayo phakathi kwawo.’ Kwelinye icala, abadala babongozwa ukuba bangabi “ziinkosi phezu kwabo balilifa likaThixo.” (Heb. 13:17; funda eyoku-1 kaPetros 5:2, 3.) Ngoko abadala banokuwukhokela njani umhlambi ngaphandle kokuba ziinkosi phezu kwawo? Ngamany’ amazwi abadala banokuzinyamekela njani iintswelo zezimvu ngaphandle kokugabadela, besebenzisa kakubi igunya abalinikwe nguThixo?
‘UYA KUBATHWALA NGESIFUBA SAKHE’
5. Amazwi akuIsaya 40:
5 Ngokuphathelele uYehova umprofeti uIsaya wathi: ‘Njengomalusi uya kuwalusa umhlambi wakhe. Ngengalo yakhe uya kuqokelela ndawonye amatakane; uya kuwathwala ngesifuba sakhe. Ezo zanyisayo uya kuzikhaphela ngenyameko.’ (Isa. 40:11) La mazwi abonisa ukuba uYehova ubaxhalabele abo babuthathaka nabafuna uncedo ebandleni. Njengokuba umalusi esoloko eziphaphele iintswelo zezimvu zakhe yaye ekulungele ukuzinceda, noYehova uyazazi iimfuno zabo basebandleni ibe usoloko ekulungele ukubanceda. Kanye njengokuba umalusi elifunqula ngomphetho wengubo yakhe itakane elisandul’ ukuzalwa xa kuyimfuneko, noYehova
6. Njengomalusi, umdala unokuwulandela njani umzekelo kaYehova?
6 Umdala ongumKristu unokufunda lukhulu kumzekelo kaBawo wethu wasezulwini! NjengoYehova umele anikel’ ingqalelo kwiintswelo zezimvu. Xa ezazi iingxaki ezijamelana nazo izimvu zakhe, neentswelo zazo ezifuna ingqalelo ekhawulezileyo, uya kukwazi ukunikela ukhuthazo nenkxaso efunekayo. (IMize. 27:23) Kucacile ukuba, umdala umele anxibelelane kakuhle namanye amaKristu. Nangona engafuni kugxuphuleka kwimicimbi yabanye umdala ubonakalisa umdla koko akuvayo nakubonayo ebandleni aze azenze afumaneke ukuze ‘ancede abo babuthathaka.’
7. (a) Zaziphethwe njani izimvu zikaThixo ngemihla kaHezekile noYeremiya? (b) Yintoni esinokuyifunda kukugweba kukaYehova abalusi abangawenzi kakuhle umsebenzi wabo?
7 Khawucinge ngesimo sengqondo sabalusi abagwetywa nguThixo. Ngemihla kaHezekile noYeremiya, uYehova wabaqalekisa abo babemele banyamekele izimvu zakhe kodwa bengakwenzi kakuhle oko. Xa kungekho mntu uzibek’ esweni izimvu zazisiba ngamaxhoba amarhamncwa zize zithi saa. Kunokuba bondle izimvu abo balusi babezixhaphaza ‘besondla iziqu zabo.’ (Hez. 34:7-10; Yer 23:1) Umgwebo owafunyanwa ngabo balusi ufana nqwa noza kufunyanwa ngabefundisi beNgqobhoko. Kodwa ikwabalaselisa nokubaluleka abadala abangamaKristu banike umhlambi kaYehova uthando nengqalelo efunekayo.
“NDINIBEKELA UMZEKELO”
8. Abadala banokuwuxelisa njani umzekelo kaYesu xa beluleka abazalwana babo?
8 Ekubeni zingafezekanga, ezinye izimvu zikaThixo zisenokuthatha ixesha ngaphambi kokuba zikuqonde kakuhle oko kufunwa nguYehova kuzo. Zisenokungakwazi ukwenza izinto ngokuvisisana nesiluleko esiseZibhalweni, okanye zenze izinto ezibonisa ukungaqoli. Bamele benze ntoni abadala xa kunjalo? Bamele baxelise umonde awayenawo uYesu kubafundi bakhe, ababethe phithi kukufuna ukwazi ukuba ngubani owayeza kuba ngoyena mkhulu eBukumkanini. Kunokuphelelwa ngumonde, uYesu waqhubeka ebaluleka ngothando yaye ebafundisa ukuthobeka. (Luka 9:46-48; 22:24-27) Xa wayehlamba iinyawo zabo, uYesu wabafundisa isifundo ngokuthobeka, uphawu abamele babe nalo abadala abangamaKristu.
9. Yiyiphi indlela yokucinga yabapostile bakaYesu ababini ekwafuneka ayilungise?
9 Indlela uYesu awayeyijonga ngayo indima yomalusi yahlukile kuleyo babecinga ngayo uYakobi noYohane. Aba bapostile babini babezifunela izikhundla eBukumkanini. Kodwa uYesu wayilungisa indlela ababecinga ngayo, esithi: “Niyazi ukuba ezintlangeni abo balawulayo banobukhosi; nabo bazizikhulu zazo benza ngegunya. Kodwa ke ze kungabi njalo phakathi kwenu. Ofuna ukuba mkhulu phakathi kwenu makabe ngumkhonzi wenu.” (Mat. 20:25, 26, IBhayibhile yesiXhosa ka-1996) Abafundi babemele balwe notyekelo lokufuna “ukuba ziinkosi” kwabanye okanye ‘ukwenza ngegunya.’
10. UYesu ufuna abadala bawuphathe njani umhlambi, ibe uPawulos wabamisela wuphi umzekelo kule nkalo?
10 UYesu ulindele ukuba abadala abangamaKristu bawuphathe umhlambi ngendlela yena awawuphatha ngayo. Bamele bakulungele ukukhonza abazalwana babo bangabi ziinkosi phezu kwabo. Umpostile uPawulos wayeneso simo sengqondo sokuthobeka, kuba wathi kumadoda amakhulu ase-Efese: “Niyazi kakuhle ukuba ukususela kwimini yokuqala endangena ngayo kwisithili saseAsiya ndaba kunye nani ixesha liphela, ndilikhoboka leNkosi ngokona kuthobeka kwengqondo kukhulu.” Lo mpostile wayenqwenela ukuba abo badala bancede abanye ngokunyaniseka nokuthobeka. Wathi: “Ndinibonisile ezintweni zonke ukuba nimele nisebenze ukuze nincede abo babuthathaka.” (IZe. 20:18, 19, 35) UPawulos waxelela abaseKorinte ukuba akayoNkosi phezu kokholo lwabo. Kunoko, ungumsebenzi olidlelane ukuze babe novuyo. (2 Kor. 1:24) UPawulos wabamisela umzekelo omhle wokuthobeka nokusebenza nzima abadala namhlanje.
‘BAMBELELA NGOKUQINILEYO ELIZWINI ELITHEMBEKILEYO’
11, 12. Umdala unokumnceda njani umzalwana wakhe enze isigqibo?
11 Umdala webandla umele ‘abambelele ngokuqinileyo elizwini elithembekileyo njengesiseko sobugcisa bakhe bokufundisa.’ (Tito 1:9) Kodwa oko ukwenza “ngomoya wobulali.” (Gal. 6:1) Kunokuba azame ukunyanzela abanye ebandleni ukuba benze izinto ngendlela ethile, umalusi olungileyo uye azame ukufikelela iintliziyo zabo. Umdala usenokunceda omnye umzalwana ofuna ukwenza isigqibo esibalulekileyo ngokumbonisa umgaqo weBhayibhile okanye inqaku kwiimpapasho zethu. Usenokumcela lo mzalwana acinge ngendlela ukhetho lwakhe olunokuluchaphazela ngalo ulwalamano lwakhe noThixo. Usenokumkhumbuza nangendlela ekubaluleke ngayo ukuthandazela ukhokelo kuThixo ngaphambi kokwenza isigqibo. (IMize. 3:5, 6) Emva kokubonisana, lo mdala uya kumyeka azenzele isigqibo sakhe.
12 Ekuphela kwegunya abanalo abaveleli abangamaKristu lisuka eZibhalweni. Ngoko, kubalulekile ukuba bayisebenzise ngobuchule iBhayibhile baze benze oko ikutshoyo. Ukwenjenjalo kuya kubanceda baphephe ukulisebenzisa kakubi eli gunya. Kakade ke, bangabalusi abangaphantsi kwegunya likaThixo, yaye mntu ngamnye ebandleni uza kuziphendulela kuYehova noYesu ngezigqibo azenzayo.
‘IMIZEKELO EMHLAMBINI’
13, 14. Ziziphi iinkalo amele abe ngumzekelo kuzo umdala ebandleni?
13 Emva kokululeka amadoda amakhulu ebandla ukuba ‘angabi ziinkosi phezu kwalo,’ umpostile uPetros wababongoza ukuba babe “yimizekelo emhlambini.” (1 Pet. 5:3) Umdala unokuba ngumzekelo njani ebandleni? Cinga ngeemfanelo emele ibe nazo indoda ‘ezabalazela isigxina sobuveleli.’ Kufuneka ‘iphile engqondweni’ yaye imele ‘iyongamele kakuhle indlu yayo.’ Ukuba inentsapho, indlela eyinyamekela ngayo imele ibe ngumzekelo, kuba “ukuba eneneni umntu woyiswa kukongamela indlu yakhe, angalinyamekela njani ibandla likaThixo?” (1 Tim. 3:1, 2, 4, 5) Ukuze ifanelekele isigxina sobuveleli, indoda imele iphile engqondweni, nto leyo ethetha ukuba imele iyiqonde imigaqo kaThixo ize iphile ngayo. Inengqondo ezinzileyo yaye ayidyuduzeli xa isenza izigqibo. Ukubona abadala benezi mpawu kukhuthaza ukuzithemba kumalungu ebandla.
14 Enye indlela abadala abawumisela ngayo umzekelo omhle ebandleni kukukhokela kumsebenzi wokushumayela, njengoYesu. Ukushumayela iindaba ezilungileyo kwakuyinxalenye ebalulekileyo yomsebenzi wakhe xa wayesemhlabeni. Wabonisa abafundi bakhe indlela ababemele bawenze ngayo lo msebenzi. (Marko 1:38; Luka 8:1) Kukhuthaza kakhulu kubavakalisi namhlanje ukusebenza nabadala, babone inzondelelo yabo kulo msebenzi usindis’ ubomi baze bafunde kwindlela abashumayela ngayo! Ibandla likhuthazeka gqitha xa abadala besebenzisa ixesha namandla abo ukuze bashumayele iindaba ezilungileyo nakuba bexakekile, litsho nalo libonise inzondelelo efanayo. Abadala banokumisela umzekelo omhle kubazalwana babo ngokulungiselela iintlanganiso, bagqabaze, baze bakhokele kumsebenzi wokucoca nokunyamekela iHolo YoBukumkani.
“BAXHASENI ABABUTHATHAKA”
15. Ziziphi ezinye izizathu zokuba abadala besenza amatyelelo okwalusa?
15 Umalusi olungileyo uyakhawuleza ukunceda imvu eyonzakeleyo okanye egulayo. Ngokufanayo, abadala bafanele bakhawuleze ukunceda abo babandezelekileyo okanye abafuna uncedo ukululekwa okanye ukhuthazo. Abo balupheleyo nabagulayo basenokufuna uncedo kwizinto zemihla ngemihla, kodwa eyona nto bayifuna ngamandla yintuthuzelo yeZibhalo. (1 Tes. 5:14) Abaselula kusenokwenzeka balwisana ‘neenkanuko zobutsha.’ (2 Tim. 2:22) Abadala banceda bonke ebandleni ngokwenza amatyelelo okwalusa. Kula matyelelo baye bazame ukuqonda ubunzima abazalwana babo abajamelene nabo babakhuthaze ngeZibhalo. Ukuba abadala bayakhawuleza ukunika abazalwana noodade wabo uncedo olufunekayo, basenokuphepha iingxaki ezininzi.
16. Yintoni enokwenziwa ngabadala xa kukho umntu ebandleni onengxaki?
16 Kuthekani ukuba omnye umzalwana ebandleni unengxaki enkulu ibe nolwalamano lwakhe noYehova lusengozini? Umbhali weBhayibhile uYakobi wathi: “Makabizele kuye amadoda amakhulu ebandla, aze wona amthandazele, amthambise ngeoli egameni likaYehova. Yaye umthandazo wokholo uya kumphilisa lowo ungaphilanga, uYehova amvuse. Kanjalo, ukuba uye wenza izono, uya kuxolelwa.” (Yak. 5:14, 15) Enoba lo mzalwana ugulayo ngokomoya akawabizi “amadoda amakhulu,” bafanele bangalibazisi ukumnceda zisuka nje emva kokubona imeko yakhe. Xa bethandaza kunye nabazalwana okanye bebathandazela baze babaxhase ngamaxesha anzima, abadala babonisa ukuba bangabalusi abalungileyo abakhuthaza abazalwana babo ukuba baqhubeke bekhonza uThixo ngovuyo.
17. Lingenelwa njani ibandla xa abadala bexelisa “umalusi omkhulu”?
17 Abadala abangamaKristu basebenza nzima ukuze baxelise uYesu Kristu, “umalusi omkhulu,” kuko konke abakwenzayo entlanganweni kaYehova. La madoda aneembopheleleko anceda umhlambi womelele uze ukhonze uYehova ngokuthembeka. Sinombulelo gqitha ngaba balusi banothando noMalusi wethu omkhulu, uYehova.


text:
IMBONISELO SEPTEMBA 2012
Ngaba UThixo Uwakhathalele Amabhinqa?
Funda eBhayibhileni ngendlela uThixo awajonga ngayo amabhinqa nendlela uYesu awayewaphatha ngayo.
Iliwa Libhek’ Umoya Kwabasetyhini
Ehlabathini lonke, ugonyamelo nocalucalulo luchaphazela amantombazana namabhinqa kubo bonke ubomi bawo. Kutheni?
Ngaba Ngokwenene UThixo Uwakhathalele Amabhinqa?
Ucinga ukuba iBhayibhile iwajongela phantsi amabhinqa? Funda indlela uThixo awajonga ngayo.
UThixo Uwaphatha Ngembeko Nangesidima Amabhinqa
Yintoni esinokuyifunda kwindlela uYesu awayewaphethe nawayewajonga ngayo amabhinqa?
Ngoku Ndiyamazi UThixo Endimnqulayo
Funda indlela umfundisi wasepentekoste awayifumana ngayo inyaniso ekwakudala eyifuna—Inyaniso yeBhayibhile.
Kuza Kwenzeka Ntoni NgeMini YoMgwebo?
Zininzi izinto ezithethekayo ngemini yomgwebo. Ngaba simele siyoyike? Iza kuphumeza ntoni?
Kubalulekile Ukuba Nobubele KuThixo
Ngaba ufanele uyikhathalele into yokuba nobubele kubantu bonke? UThixo ulujonga njani olu phawu?
“Ukuze Zazi Iintlanga Ukuba NdinguYehova”
Abant’ abaninzi batyhola uThixo ngokuphatheka kakubi nangokusokola kwabo. UThixo uza kulithethelela njani igama lakhe?
Ngaba Ubusazi?
Zazihanjiswa njani iileta ngamaxesha okubhalwa kweBhayibhile? Ngexesha likaSirayeli wamandulo, kwakuthengwa yaye kuthengiswa njani?
Ngaba AmaNgqina KaYehova Anawo Amabhinqa Angabashumayeli?
Ukuba kunjalo, alandela yiphi imizekelo eseBhayibhileni? Ashumayela ngantoni?
Ukushumayela Kowona Mmandla Osemazantsi EYurophu
Uhambo olunzima oluya eGavdos, isiqithi esikumazantsi eKrete, esinabantu abanobubele.
Ukwaziwa Kwegama LikaThixo NgesiSwahili
Funda indlela igama likaThixo, uYehova, elavela ngayo eBhayibhileni.
UGehazi Wachanwa Kukubawa
UGehazi wathatha izinto awayengenalungelo lakuzifumana. Sifunda ntoni kweli bali?


text:
IMBONISELO (YOKUFUNDISA) MEYI 2015
Le Mboniselo inamanqaku aza kufundwa ukusuka kuJuni 29 ukuya kuJulayi 26, 2015.
Hlalani Nithe Qwa—USathana Ufuna Ukuniqwenga!
Kukho iimpawu ezintathu zikaSathana ezimenza abe yingozi ngokukhethekileyo.
Ungamoyisa USathana!
Ungakuphepha njani ukurhintyelwa nguSathana ngekratshi, ukuthanda izinto eziphathekayo nokuziphatha kakubi?
“Bazibona” Izinto Ezazithenjisiwe
Amadoda namabhinqa amandulo aba ngumzekelo omhle wokuba nomfanekiso-ngqondweni weentsikelelo ezizayo.
Xelisa Lowo Uthembisa Ubomi Obungunaphakade
Ngaba singakwazi nyhani ukuziqonda izinto ezingazange zasehlela?
Imibuzo Evela Kubafundi
Ngubani uGogi wakwaMagogi ekuthethwa ngaye kuHezekile?
Kutheni Ukususa Kubudlelane Kulilungiselelo Lothando?
Into ebuhlungu kangaka inokuba luncedo njani ebantwini bonke?


text:
Uxolo, iphepha olifunayo alifumaneki.
Sikucebisa ukuba uye kwiphepha lokuqala, okanye usebenzise ezi linki zingezantsi.
Iimfundiso ZeBhayibhile
Fumana iimpendulo kwimibuzo yeBhayibhile onayo uze ufumane amacebiso anokunceda intsapho yakho.
Iimpapasho Ezifumanekayo
Bona izinto ezisandula ukufakwa.
Igumbi Leendaba
Iindaba ezisematheni ngamaNgqina kaYehova asehlabathini lonke.
Inkcazelo ngamaNgqina kaYehova
Funda okungakumbi ngathi. Funda ukuba sidibanela phi, indlela onokusifumana ngayo nendlela onokucela ngayo ukufundelwa iBhayibhile simahla.


text:
INQAKU ELINGUMXHOLO | NGABA NGUWE OLAWULA UBOMI BAKHO?
Ngaba Unako Ukubulawula Ubomi Bakho?
ABANTU badla ngokuthi, Maxa wambi ebomini kuye kufuneke ulale ngenxeba nangona libuhlungu. Namhlanje, akakho umntu ongenazingxaki. Amaxesha amaninzi, into edla ngokusinceda sikwazi ukulawula ubomi bethu kukufunda ukuphila phantsi kwazo. Ukuba uyakwazi ukulawula ubomi bakho kwakhona, yinto entle leyo. Uya kube wenze kakuhle gqitha xa iimeko zakho zisiya ziphucuka. Kodwa ukulawula iimeko zakho sisiqalo nje.
IBhayibhile ithembisa ngexesha apho abantu baya kukwazi ukubulawula ubomi babo ngendlela eyanelisayo. Baya kuphila ngaphandle kweengxaki ezibuhlungu, amaxhala neengcinga ezingakhiyo. (Isaya 65:21, 22) Xa iBhayibhile ithetha ngeli xesha ithi, ‘bubomi benene.’—1 Timoti 6:19.
“Baya kwakha izindlu baze bahlale; batyale izidiliya baze badle isiqhamo sazo. Abayi kwakha kuhlale abanye; abayi kutyala kudle abanye. Kuba njengemihla yomthi iya kuba njalo imihla yabantu bam; nomsebenzi wezandla zabanyuliweyo bam baya kuwusebenzisa ngokupheleleyo.”—Isaya 65:21, 22.
Funda Okungakumbi
Kutheni Ufanele Ufunde IBhayibhile?
IBhayibhile inceda abantu abaninzi emhlabeni wonke ukuba bafumane iimpendulo zemibuzo abanayo ngobomi. Ungathanda ukuba ngomnye wabo?


text:
Le blog yakhelwe ukuphuhlisa ulwimi lwesiXhosa, nokukhuthaza izithethe namasiko anenkqayi akwantu. Njengoko uninzi lwentsha yomXhosa yanamhlanje lungasasebenzisi iilwimi zalo phantse kuzo zonke inkalo zempilo zethu, kuyimfuneko ukuba kubekho ndlela zimbi zokugcina okanye ukukhumbuza isintu ngokubanzi ngeelwimi, amasiko nezithethe zomntu ontsundu - umXhosa ke kweli inqanaba. Izimvo zakho, ulwazi okanye imiba onkqwenela ukuba iphicothwe yamkelekile, thumela ku - embomaxhosa@live.com
Thursday, July 15, 2010
Zingce ngolwimi lwakho
Ngokokwam ukucinga, abona bantu bajongelisa phantsi ulwimi lwethu ikwa sithi bantu balo! Kukho izinga eliphakamileyo lokwamnkeleka kwemeko yomXhosa ongakwaziyo ukuthetha isiXhosa okanye naluphi na olunye ulwimi lwabantsundu. Ewe amaxesha ngamanye, kwaye phantse yonke into yenziwa ngokusebenzisa ulwimi lwasemzini - isingesi ke, kodwa ilihlazo elinganyamezelekiyo ukubona umXhosa ongakwaziyo ukuthetha ulwimi lwakhe futhi angabi nawo nomdla wokuzazi nalapho asuka khona.
Ewe, lomba udala ingqondo-mpikiswano ngoba, umzekelo - nam enyanisweni njengonozala osemtsha, iminqweno yam kukuthumela unyana wam kwizikolo ezisezidolophini - apho ke kuhlohlwa ngesilungu. Bendisoloko ndizithembisa ngelithi, uyakuthetha isilungu eso phaya esikolweni kodwa xa efika ekhaya uzakuthetha isiXhosa. Mva nje, ezozicwangciso ziya zisiba yimibono ngoba nasekhaya ngoku kusetyenziswa ulwimi lwesingesi ukulungiselela umntu osincedayo ophuma emantla eAfrika.
Kuyo yonke lonto, andethi-mandla ekuziqhayiseni ngobuXhosa bam - ndingumXhosa kwaye ndiyazingca ngalonto! Ndizimisele ukwenza konke okusemandleni am ukukhulisela abantwana bam ekusazini isiXhosa nentsingiselo yamasiko aso.
Ingaba usengxakini yokungasazi isiXhosa? Yintoni unobangela? Uyafuna ukusazi okanye wanelisekile yimeko okuyo? Khumbula ukuba, ngokwaneliseka kwakho ekungalwazini ulwimi lwakho unyhasha uhlanga lwakho. Lonto eyenza ukuba kukhule iilwimi zasemzini, kude kucace ukuba olu lwethu ulwimi sinentloni ngalo.
Iyandikhwankqisa into yokuba, xa umXhosa ethe wabhuda isilungu kwintetho yakhe - kuqala kwathina ukujongana ukubonakalisa ukumenyelisa okanye ukuhlazeka yilonto. Mamela owasemzini ke xa ethetha isilungu esingekho-mgangathweni - anqwale nje umntu omnyama ukubonakalisa ukuba uyayiqonda ukuba ufuna ukuthini (ungenzi njalo nje nakulo wakuni?). Into eyenza lento kukuba asizindli ngokungakwazi kwethu ukuthetha isilungu, lonto eyenza uba sicinge ukuba ilihlazo lonto.
Zidle xa usophula ulwimi olungelolwakho ngoba olwakho uyalwazi! Kwaye yithathe njengempumelelo ukwazi ezinye iilwimi hayi ngokunyanzeleka. Kulungile kananjalo usityabula isilungu ukusithetha oku, kodwa ngokokwam ukucinga - yiba kanti uyalwazi nolwakho ulwimi.
Tamara Booi
7 comments:
Umna ndingu mxhosa ophuma kweli phondo lase Freyi stata,isixhosa lulwimi lwasekhaya,ndinga thanda ukuncedwa ngazinto zithile endinga thanda ukuba nolwazi oluthe vetshe ngazo,kwaye kwezinye zezo zinto sisiduko sam samaKhuma ndingathanda ukusazi banzi esi siduko.Mna endikwaziyo kukuthi:Ndili Khuma imbathane umatshaya uxesibe ukhandanyawana.nako endikwaziyo qha,ndingathanda ukwaziswa ngoku phangaleleyo ngaso.ReplyDelete
- AnonymousJanuary 6, 2013 at 6:54 PM
amazangwa '.asukaphi kwaye azithutha njaniReplyDelete
MaXhosa asamhle,nguNogemane lo uTOLO isiduko,ndinomnqweno wokwazi ukuba kwenzeka njani ukuba kubekhona oNogemane abango Faku,kwaye kukho into ethi sinobudlelwane naboReplyDelete
- AnonymousOctober 2, 2013 at 6:32 AM
NdinguMamaya, ndicela ukwazi ngokuphangaleleyo ngesiduko esi samReplyDelete
Bhotani mna ndingu ntandazo mbodla bendicela nje imbali ngamatshutshaReplyDelete
Bhontani mawethu Amawele azelwe nge operation leliphi elidala kuwo?ReplyDelete
- AnonymousOctober 20, 2016 at 2:02 PM
Bhotani bantakwethu mna ndifuna ukwazi ngoTOLO ngemvelaphi yaboReplyDelete


text:
Ukunceda Abasweleyo
“Oneliso elinobubele uya kusikelelwa, kuba ukunika isisweli ukutya kwakhe.”—IMIZEKELISO 22:9.
Isizathu sokuba abanye bebhiyozela iKrismesi.
Ngenxa yokuba uYesu wanceda amahlwempu, abantu abagulayo nabasentlungwini, nabanye abantu namhlanje bafuna ukwenza okufanayo. Bavakalelwa kukuba elona xesha lokwenza oko kungexesha leKrismesi, xa imibutho enceda abantu abasweleyo isenza imigudu engakumbi yokucela amalizo.
Kutheni ilucelomngeni nje le nto kwabanye?
Ngexesha leKrismesi, abantu abaninzi bazizinxada-nxada bethenga kwelinye icala ziziyunguma yaye batyelela abahlobo namalungu eentsapho zabo. Zonke ezi zinto zibashiya bengenaxesha, amandla okanye imali yokunceda amahlwempu mhlawumbi, kunokusuka nje banikele ngemali kwimibutho ecela amalizo.
Yiyiphi imigaqo yeBhayibhile enokunceda?
“Musa ukwala nokulungileyo kwabo kuselungelweni labo ukukufumana, xa kusemandleni esandla sakho ukukwenza.” (IMizekeliso 3: 27) Amahlwempu nabantu abasentlungwini abasokoli ngexesha leKrismesi kuphela. Ukuba ubona umntu othile odinga uncedo yaye “kusemandleni esandla sakho” ukumnceda, kutheni ulinda de kufike ixesha leKrismesi ukuze wenjenjalo? Izenzo zakho zokubonakalisa ububele novelwano ziya kusikelelwa.
“Ngolokuqala usuku evekini ngamnye wenu endlwini yakhe makabekele bucala okuthile kuvimba ngokwengeniso ayizuzileyo.” (1 Korinte 16:2) Umpostile uPawulos wanikela eli cebiso kumaKristu okuqala awayefuna ukunceda abantu abasweleyo. Ngaba ‘ubungenakubekela bucala’ imali ozakumane unceda ngayo abantu okanye imibutho eyisebenzisa kakuhle imali? Ngale ndlela uyaqinisekisa ukuba unceda izisweli ngokwamandla akho.
“Musani ukulibala ukwenza okulungileyo nokwabelana ngezinto nabanye, kuba uThixo uyakholiswa yimibingelelo enjalo.” (Hebhere 13:16) Ungalibali ukuba phezu ‘kokwabelana ngezinto nabanye,’ kukwafuneka sikhumbule ukwenza okulungileyo’ okanye sincede abanye. Ngokomzekelo, abazali abaqondayo bayabaqeqesha abantwana ukuze bancede abantu abadala kwimisebenzi eyahlukahlukeneyo; njengokukhuthaza abagulayo ngokubabhalela, ukubatyelela okanye ukubafowunela nokuba nomdla wokunceda abanye abantwana abasokolayo nabaneziphene. Umphumo iba ngowokuba, abantwana bafunda ukuba nobubele yaye baba nesisa ngawo onke amaxesha.
Abazali abaqondayo bayabaqeqesha abantwana ukuze bancede abantu abakhulileyo, abagulayo nabanye abantwana abasokolayo. Umphumo iba ngowokuba, abantwana bafunda ukuba nobubele yaye baba nesisa ngawo onke amaxesha.


text:
I-Freedom Front Plus
I-Freedom Front Plus (FF+)nebizwa ngokuba yi-Afrikaans: Vryheidsfront Plus, VF+ ngesibhulu ngumbutho wezopolitiko eMzantsi Afrika. Inkokheli yawo ngu-Gq. Pieter Groenewald.
Contents
Imbali ngalo mbutho[tshintsha | edit source]
IFreedom Front Plus yafunyanwa ngomhla woku-1 kweyoKwindla (ngoMatshi) ngomnyaka ka-1994, ufunyanwa ngamalungu azibiza okokuba ngama-Afrikaaner phantsi kukaConstand Viljoen. Into kaViljoen yaabhalisa lo mbutho we-Freedom Front Plus kwikomishini yokhetho ezimeleyo (I-IEC) ngomhla wesi-4 eKwindla (NgoMatshi) ka1994, ukuze amalungu alo mbutho akwazi ukuthabatha inxaxheba kunyulo luka olwaluzakubanjwa ngenyanga kaTshazimpuzi (kaApreli) ka1994. Ngomhla we-12 kweyoKwindla ngo1994, uViljoen wanikezela ngoxwebhu olwalunoluhlu lwamagama abagqatswa bombutho wakhe kwi-IEC, ngeliqinisekisa okokuba umbutho wakhe uyakuthabatha inxaxheba kunyulo oluzayo. Ngeli xesha enza yonke le migudu okaViljoen ukwangumsebenzi obambe isikhundla esiphezulu kwi-ofisi yamajoni aseMzantsi Afrika.
Iinkokheli zawo[tshintsha | edit source]
Okangoku zimbini iinkokheli zalo mbutho.
U-Constand Viljoen[tshintsha | edit source]
Njengoko sele sichazile apha ngasentla, le kwakuyingqonyela yenkokheli yeFreedom Front Plus. Ngubani kanye lo mfo?
UNjengele Constand Viljoen SSA SD SOE SM wazalwa ngomhla wama-28 kweyeDwarha ngo1933, ezalelwa eStanderton, eMpumalanga E-Mzantsi Afrika. Eli khwahla laye liyiKomanda likwangumpolitiki waseMzantsi Afrika. Kuyo yonke into lo mfo uyanconywa ngokuthintela uqhambuko lomlo nobundlobongela ngezigalo obabulindelekile kwicala labemi abamhlophe ababebonakala bengonelisekanga konke-konke lunyulo olwaluzakubanjwa okokuqala emva korhulumente wengcinezelo. Lo mfo utshate nenzwakazi u-Christina Sussanna Heckroodt, kwaye banabantwana abahlanu kulo mtshato, amadodana amane nentombi enye vo.
Inkonzo yakhe eMkhosini njengeJoni[tshintsha | edit source]
Ngo1951, U-Viloen upase ibanga lematriki e"Standerton High School". Ngo-1956, uye waba lilungu lombutho womkhosi waseMzantsi Afrika owawucetywa ngo1956. Uthe esakufumana isidanga sakhe kuphando kwezoMkhosi wamaJoni esifumana kwiYunivesithi yasePretoria, wakhwetyelwa kwisikhundla esiphakamileyo sokongamela indlela emakusetyenzwe ngayo ngumkhosi wamaJoni eMzantsi Afrika ngo 1976. Akubanga kudala ngo uViljoen wonyuselwa waba yingqonyela kumkhosi wamaJoni aseMzantsi afrika. Ngo1977 waphinda wonyuselwa waba yi-"Principal Chief of Staff" de kwango1980 apho waziphosa kumfo uMagnus Malan iintambo nje-SADF chief"
Inxaxheba yakhe kwi"Angolan Service"[tshintsha | edit source]
Lo ka-Viljoen wayebambe isikhundla esiphezulu kwakhona kumkhosi wamaJoni e-SADF owawuthabatha inxaxheba kumsebenzi owawubizwa ngokuba yi"Operation Savannah wango1975. Ukwaziwa kakhulu ngezicwangciso zakhe awazenzayo ngohlaselo lokuqala olwenziwa ngolunya nolubizwa ngokuba yi"major airborne assault hlaselo olo lwalubizwa ngokuba yi"Cassinga. Kaloku olu hlaselo kwakuliphulo lokuhlasela abaqhankqalazi bombutho i-SWAPO. Emkhulu enjalo ngokwesikhundla sakhe emsebenzini, lo kaViljoen wayekho kudushe lomlo, apho wanikezela ngento eyayibizwa ngokuba yi"swashbuckling", iinkokheli ezazimi kumgca wokuqala front-line leadership which won him the respect of many fellow Afrikaners.[5]
Inxaxheba yakhe kwezoPolitiko[tshintsha | edit source]
OkaViljoen unconywa kakhulu ngabantu abathile ngegalelo lakhe elakhokhelela ekubeni abamhlophe bayamnkele inkqubo entsha kawonke-wonke yonyulo olukhululekileyo. Kudlwabevu lwentetho yakhe awayenza kwindibano yonyaka ehlala ibanjwa minyaka ekuthiwa yile I-Broederbond annual assembly e-Voortrekkerhoogte . Kukule ndibano apho lo kaviljoen wathetha ngesiBhulu ebhekisa kumajoni antsundu aseMzantsi Afrika esithi - As hulle kan veg vir Suid-Afrika, kan hulle stem vir Suid-Afrika! Oko kuthetha ukuthi "Ukuba bangayilwela i-South Afrika, loo nto ithetha okokuba bangayivotela i-South Afrika.” Ngonyaka ka-1993 oka-Viljoen noogxa bakhe ababesele besidla umhlala-phantsi baqhulunqa umbutho ekuthiwa yi-Afrikaner Volksfront (Umbutho wama-Afrikaner), umbutho owenzelwa ama-Afrikaner. Kodwa yonke le mizamo yakhe uViljoen yenza okokuba bungabibuhle ncam ubudlelwane phakathi kwakhe namanye amaqela ama-Afrikaner.


text:
OKTOBHA 31, 2013
ERASHIYA
INkundla Ephakamileyo YaseYurophu Yala Ukuphinda Ihlole Isigwebo Esinxamnye NeRashiya
NgoMvulo, ngo-Oktobha 7, 2013, iNkundla Ephakamileyo YaseYurophu Elwela Amalungelo Abantu yasikhaba ngawo omane isicelo saseRashiya sokuphinda kuhlolwe isigwebo esawa eNkundleni nge-6 kaJuni esinento yokwenza namaNgqina kaYehova. INkundla yafumanisa ukuba iRashiya inetyala lokuba ngugqada-mbekweni kwizinto zabantu eziyimfihlo ibe yayalela urhulumente ukuba ahlawule uNksz. V. Zhukova noNksz. Y. Avilkina, ngamnye kubo imali engange-R68 600. Abasemagunyeni eRashiya bacela iingxelo zabo zonyango esibhedlele bengakhange bafumane imvume yabo. IRashiya yacela ukuba eli tyala lidluliselwe kwiSigqeba SeNkundla Ephakamileyo. Noko ke, esi Sigqeba sasikhaba ngawo omane eso sicelo. Ngoko isigwebo esawiswa nge-6 kaJuni sokuba iRashiya ifanele ihlonele ilungelo labantu lokuba nezinto zabo eziyimfihlo, simele sithotyelwe ibe iNkundla yakhupha umyalelo wokuba iRashiya ihlawule..
Fowunela:
UJ. R. Brown, Office of Public Information, tel.
+1 718 560 5000
ERashiya: UGrigory Martynov, tel. +7 812 702 2691


text:
UMoses—Indoda Eyayinokholo
YINTONI UKHOLO?
Xa lisetyenziswe eBhayibhileni, igama elithi “ukholo” lithetha inkolelo esekelwe kubungqina obucacileyo. Umntu onokholo kuThixo uqinisekile ukuba uza kuzizalisekisa zonke izithembiso zakhe.
UMOSES WALUBONAKALISA NJANI UKHOLO?
UMoses wenza izigqibo ezibonisa ukuba uyazikholelwa izithembiso zikaThixo. (Genesis 22:15-18) Ngewayephile ubomi obutofotofo eYiputa, kodwa wancama yonke loo nto, “enyula ukuphathwa kabuhlungu kunye nabantu bakaThixo kunokuziyolisa ngesono okwexeshana.” (Hebhere 11:25) Ngaba eso sigqibo wasenza engakhange acingisise kakuhle, waza kamva wazisola? Hayi. Kaloku iBhayibhile ithi uMoses “waqhubeka eqinile ngokungathi uyambona Lowo ungabonakaliyo.” (Hebhere 11:27) UMoses akazange azisole ngezigqibo awazenza eqhutywa lukholo.
UMoses wanceda abanye ukuze babe nokholo kuThixo. Ngokomzekelo, makhe sithethe ngoko kwenzekayo xa kwakubonakala ngathi amaSirayeli aza kuhlaselwa ngumkhosi kaFaro kuLwandle Olubomvu. Egubha luloyiko kuba ebona ngathi aza kubulawa, amaSirayeli akhala kuYehova nakuMoses. Wayeza kwenza ntoni uMoses?
UMoses ufanele ukuba wayengazi ukuba uThixo uza kwahlula uLwandle Olubomvu phakathi ukuze asindise amaSirayeli. Sekunjalo, wayeqinisekile ukuba uThixo uza kubakhusela abantu Bakhe. UMoses wayefuna ukuba amaSirayeli amthembe njengaye uThixo. Sifunda oku: “Wathi uMoses ebantwini: ‘Musani ukoyika. Yimani ngokuqinileyo, nilubone usindiso lukaYehova, aya kunenzela lona namhlanje.’” (Eksodus 14:13) Ngaba uMoses wakwazi ukuqinisa ukholo lwamaSirayeli? Ewe wakwazi, kuba kaloku iBhayibhile ithi ngoMoses namaSirayeli: “Ngokholo badlula kuLwandle Olubomvu ngokungathi kukumhlaba owomileyo.” (Hebhere 11:29) Ukholo lukaMoses lwanceda yena nabo bonke abo bafundayo kumzekelo wakhe.
YINTONI THINA ESINOKUYIFUNDA?
Nathi sinokuxelisa uMoses ngokuphila ngendlela ebonisa ukuba sinokholo kwizithembiso zikaThixo. Ngokomzekelo, uThixo uthembisa ukusinika izinto eziyimfuneko ukuze siqhubeke siphila, ukuba simbeka kwindawo yokuqala ebomini bethu. (Mateyu 6:33) Enyanisweni, lo moya uphandl’ apha wokufuna izinto eziphathekayo uyahenda. Kodwa ke, siqinisekile ukuba uYehova uya kusinika konke esikusweleyo ukuba sizimisela ukuphila ubomi obulula, kuze ukukhonza uThixo kube yeyona nto iphambili kuthi. Uthi: “Andiyi kuze ndikushiye, ndingayi kuze ndikutyeshele.”—Hebhere 13:5.
Kwakhona, sifanele sizame ukunceda abanye babe nokholo. Ngokomzekelo, abazali abalumkileyo bayaqonda ukuba bafanele bancede abantwana babo babe nokholo. Njengoko bekhula, abantwana bafanele bafundiswe ukuba uThixo uyaphila yaye usinike imithetho yokulungileyo nokungalunganga. Kwakhona, bafanele baqonde ukuba ukuthobela uThixo yeyona nto iluncedo ebomini. (Isaya 48:17, 18) Abazali babanika esona sipho sixabisekileyo abantwana babo xa bebanceda bazi ukuba uThixo “ukho nokuba ungumvuzi wabo bamfuna ngenyameko.”—Hebhere 11:6.